description: Guatemalas tapeti kohalik tuntud teleajakirjanik Hamilton Hernandez ja tema naine, teatasid pühapäeval võimuesindajad.

title: Guatemalas tapeti ajakirjanik ja tema naine

maintext:
Politsei informatsiooni kohaselt avasid mootorratastel saabunud mõrtsukad ajakirjaniku auto pihta tule metsateel Coatepeque linna lähedal.
Politsei eestkõneleja Jorge Aguilari sõnul pole tapmise motiivide osas esialgu oletusi.
Sõltumatu inimõigusorganisatsiooni Centro Civitas andmetel oli Hernandez juba üheksas ajakirjanik, kes sel aastal tapetud. Eelmisel aastal tapeti riigis neli ajakirjanikku. Oktoobris tapsid relvastatud ründajad Guatemala põhjaosas umbes samal viisil La Libertadi omavalitsusjuhi Carlos Darinel Aguirre ja tema 12-aastase tütre.
Guatemala vägivallast pannakse enamus rivaalitsevate tänavajõukude ja narkokartellide süüks.


description: Kreeka paremäärmusliku erakonna Kuldne Koidik parlamendisaadik toimetati haiglasse pärast seda, kui rühm inimesi, ilmselt anarhistid, teda laupäeval raudlatiga lõid ja lasid talle pipragaasi.

title: Paremäärmuslik Kreeka parlamendisaadik sai kallaletungis kannatada

fasttext_language: et


authors:
The Local Pm
Foto

description: Viini tuletõrjebrigaad avaldas kokaraamatu oma parimate retseptidega, et aidata inimestel end hädaolukorras või katastroofi korral toita, vahendab The Local.

title: Viini tuletõrjujad avaldasid kokaraamatu kriisiolukordadeks

maintext:
Viins on kokku 24 tuletõrjedepood ja igaühes neist on ka köök. Kõik road küpsetatakse ise ja paljude retseptide autorid on tuletõrjujad ise.
Endine tuletõrjuja Martin Nejedly otsustas retseptid kokku koguda ja avaldas nad pealkirja all «Wenn’s mal wieder heiß hergeht» («Kui olukord tuliseks muutub»). Raamatus on üle 50 retsepti ja naljakaid juhtumisi tuletõrjujate elust.
«Need on sõna otseses mõttes katastroofikeskuste köögid. Kõik on seatud nii, et ka hädaolukorras oleks meie päästjaid võimalik toita, et nad saaksid tööga jätkata,» sõnas brigaadi kõneisik Christian Feiler.
Kokaraamatu autor Martin Nejedly töötas aastaid tuletõrjujana ja tal on rääkida nii mõnigi lugu. Näiteks ühel brigaadiga äsja ühinenud mehel paluti elus esimest korda köögis abiks olla. Kui talle anti korraldus lisada püreele muskaatpähklit, pani ta sinna sisse terve pähkli, sest keegi ei öelnud, et seda enne ka riivida tuleb. Meest tögatakse selle eest veel ka 24 aastat hiljem.


description: Läti kavatseb illegaalse rände vastase võitluse tõhustamiseks rajada piirile Valgevenega tara, ütles piirivalveülem Normunds Garbars BNSile.

title: Läti ehitab piirile Valgevenega tara


description: USA Föderaalse Juurdlusbüroo (FBI) direktori James Comey teatel ei muutnud FBI oma juulikuus esitatud seisukohta, et demokraatide presidendikandidaat Hillary Clintoni e-kirjade sisu ei anna alust endisele välisministrile süüdistust esitada.

title: Uued e-kirjad Clintonile süüdistust ei toonud


description: Iraagis islamistliku äärmusrühmituse Islamiriik vastases sõjas on lisaks traditsioonilistele relvadele hakatud kasutama ka omapärasemat relvastust, milleks on tapjadroonid ja plahvatavad veoautod.

title: Iraagis kasutatakse tapjadroone ja "Mad Max" stiilis relvi

maintext:
Daily Beasti teatel on võitlus Mosuli eest nii USA juhitava koalitsiooni kui ka Islamiriigi jaoks väga tähtis ning panused on mõlemal poolel kõrged.
Just selle tõttu on sõdivadpooled hakanud kasutama relvi, mida ei saa liigitada tavarelvastuse alla ning vana sõjatehnoloogiat on uuendatud ja täiendatud.
Näiteks kasutavad liitlased Iraagis nõukogude ajast pärit TOS-1 «Buratino» mitmelasulist raketiheitjat, mida saab paigaldada tankidele. Tegemist on efektiivse 30-torulise relvaga, kuid on manööverdamisega mõningaid raskusi, sest relv on massiivne.
TOS-1 baasmain on tank T-72, süsteemi kuulub laskemoonaveok, millel on kraana raketiheitja tõstmiseks ja allavõtmiseks baasmasinalt. TOS-1 raketid on samas termopommid, nende kasutamisel tekib tugev soojus- ja rõhulaine ning gaasipilv, mis külvab hävingut laial alal. Relva hüüdnimi on Buratino, kuna raketiheitjal on suur «nina».
USA militaarluure andmetel ei ole Islamiriigil Mosulis kuigi võimsat sõjatehnnikat, kuid samas on neil, mille abil võidelda.
Islamiriik võitleb enesetapupommitajate ja pommiautode abil, mis USA sõjaväelaste andmetel oleks nagu 1979. aasta kultusfilmist «Mad Max».
Sõjatehnika ekspertide kinnitusel ja satelliitide luureandmete kohaselt kasutavad Islamiriigi võitlejad sõda pidades käepäraseid vahendeid, milleks on lõhkeainet täis veoautod, millega sõidetakse sihtmärgile otsa ning auto ja last plahvatavad. Autot juhtiv isik teab, et läheb kindlasse surma.
Islamiriik hakkas plahvatavaid veoautosid kasutama juba 2015. aastal ja selle tõttu oskavad Mosulis lahingut pidavad liitlased selle suhtes valvel olla. Iraagi armeel on õnnestunud mitmed sellised autod teha kahjutuks senne, kui neid on saadud kasutada.
Viimase aja lahingutrendiks on ka tapjadroonid, mida kasutab lisaks liitlastele ja ajakirjanikele ka Islamiriik.
Droone kasutatakse nii luureandmete kogumiseks kui vaenlaste hävitamiseks.
Väidetavalt said Islamiriigi võitlejad idee kasutada plahvatavaid droone Liibanoni äärmusrühmituselt Hezbollah. Islamiriik paigutab Iraagis osadele droonidele väikese koguse lõhkeainet ja lennutab need kaugjuhtimise teel Jaapani kamikaze’de stiilis sihtmärgi suunas.
Islamiriik on kasutanud tapjadroone mitmel korral, kuid oktoobri alguses õnnestus kurdi võitlejatel üks selline droon alla tulistada ja nad viisid vraki oma baasi, kus seda uuriti. Kahjuks lõppes see dramaatiliselt, kuna droonis oli plahvatamata lõhkeainet, mis siis plahvatas ja kaks kurdi sõdurit tappis.
Drooniohu suurenemise tõttu on USA kaitseministeerium hakanud arendama relvi, mis droone kahjustaksid.
Tegemist on «drone zappers» nime kandva relvaga, mille elektroonilised seadmed suudavad drooni lendu häirida ja lõpuks ta alla kukutada enne kui see sihtmärgini jõuab. See ei ole siiski ohutu relv, sest võib lisaks droonisignaalile häirida ka oma üksuste raadiosidet.
Liitlaste rünnakud on kahandanud samm sammult Islamiriigi positsiooni Iraagis ning Islamiriik on nüüdseks kaotanud üle poole tema kontrolli all olnud aladest.
Iraagi armee teatas eile, et nad on peaaegu Mosulis ning Iraagi peaminister Haider al-Abadin nentis siis, et Islamiriigi võitlejatel ei jää muud üle kui alla anda või võideldes surra.


description: Poolas hakatakse täna ekshumeerima 2010. aastal Venemaal toimunud presidendilennuki õnnetuses hukkunute surnukehi, kaasa arvatud tollast riigipead Lech Kaczynskit.

title: Poolas ekshumeeritakse endine riigipea

maintext:
Ekshumeerimisega taaselustatakse vastuoluline juurdlus õnnetuse põhjuste väljaselgitamiseks.
Prokurörid tahavad ekshumeerida õnnetuses hukkunud 96 inimesest 83 ja kontrollida, et säilmed on õigesti tuvastatud. Lisaks kavatsetakse otsida jälgi lõhkeainest või süttimisest, sest võimulolev erakond Seadus ja Õiglus (PiS) usub, et enne õnnetust puhkes lennukis tulekahju.
Poola ja Vene uurijad pole kunagi leidnud tõendeid, mis PiSi väidet tõestaksid. Smolenskis toimunud õnnetuses surma saanud Lech Kaczynski oli PiSi praeguse liidri Jaroslaw Kaczynski kaksikvend. Hukkunutest enamik olid Poola riigiametnikud.
Juurdlus põhjustab pingeid Venemaaga ning on riigisiseselt vastuoluline – oktoobris selgus uuringufirma IPSOS küsitlusest, et surnukehade ekshumeerimist toetab vaid 10 protsenti poolakatest.
Kremli pressiesindaja Dmitri Peskov ütles märtsis, et Poola kahtlused on alusetud, erapoolikud ning neil puudub igasugune ühendus selle lennuõnnetuse tegelike asjaoludega.
Moskvalt on korduvalt taotletud rusude üleandmist ja lennuki mustade kastide andmist Poola võimudele, kuid igal korral lubas Venemaa seda teha pärast oma juurdluse lõppu.
Tollal ametisolnud Poola valitsus pidas õnnetuse põhjuseks halba ilma ning Poola pilootide ja Vene lennukontrolöride vigu.


description: Vene president Vladimir Putin avas täna Kiievi suurvürsti ja ristiusustaja Vladimir Püha hiigelskulptuuri, mille asukohta Kremli lähedal ei pea õigeks ei kohalikud elanikud ega muinsuskaitsjad.

title: Galerii: Putin avas Kremli lähedal Vladimir Püha kuju

maintext:
Vladimir Püha elas 950.-1015. aastani ja valitses Kiievi suurvürstiriiki aastatel 980-1015. Tema oli see, kes tõi 988 aastal suurvürstiriiki ristiusu.
Kuju on 17 meetri kõrgune ja see valmis mõjuvõimsa õigeusukiriku toel.
«Vürst Vladimir on läinud igaveseks ajalukku kui vene maade ühendaja ja kaitsja, kui visionäärist poliitik,» ütles Putin. «Täna on meie kohus tõusta sellele vaimsele pärandile tuginedes üheskoos üles kaasaja väljakutsete ja ohtude vastu.»
Hiigelmonumendi püstitamine Kremli müürist mõne meetri kaugusele on riivanud kohalike muinsuskaitsjate tõekspidamisi ja UNESCO on hoiatanud, et Kremli staatus maailma kultuuripärandi paigana võib ohtu sattuda.
Algselt pidi kuju tulema linna kohal kõrguva künka otsa, kuid kümned tuhanded moskvalased andsid allkirja kavavastasele petitsioonile ning seejärel otsustati kuju paigutada Kremli lähistele.


description: Ameerika Ühendriikide kirdeosas asuv Pennsylvania polnud eilsete valimiste eel võtmetähtsusega osariik selle klassikalises mõttes, kuna viimasel viiel korral, kui presidenti valiti, toetasid siinsed valijad demokraate. Sellele vaatamata kujunes valimispäevaks olukord osariigis pingeliseks.

title: Philadelphia eelistas üksmeelselt Clintonit

maintext:
Hoolimata osariigi suurima linna Philadelphia elanike peaaegu üksmeelsest toetusest pidi demokraatide kandidaat Hillary Clinton välja meelitama suure hulga oma valijaid, et kompenseerida maapiirkondade ja osariigi edelaosa lihttööliste hääli. Arvamusküsitluste järgi eelistasid nemad pigem vabariiklaste presidendikandidaati Donald Trumpi.
Sel põhjusel pöörasid mõlemad kandidaadid osariigile tavapärasest rohkem tähelepanu ning Clinton otsustas üleeile ka oma kampaania lõpuürituse just Philadelphias korraldada.
Tõeline staaride paraad eesotsas praeguse presidendipaari Barack ja Michelle Obamaga (loe lisalugu) meelitas kesklinna kohale üle 33 000 inimese. See osutus lõpuks ka kõige arvukama osalejahulgaga sündmuseks pika ja intensiivse kampaania vältel.
Philadelphia on demokraatide linn ning seda demonstreerisid ilmekalt eelmised presidendivalimised. Toona Obamaga konkureerinud vabariiklane Mitt Romney sai linna 59 valimispiirkonnas null häält.
«Hääletasin Hillary poolt, sest tema on praegu kahest kandidaadist selgelt parem, ta ei propageeri viha. Donald Trump viiks meid maailma, mis oleks täis hirmu ja suletust,» põhjendas eile kesklinnas valimas käinud Brian Dennis oma eelistust.
Valimisjaoskonnad tehti Philadelphias lahti kell seitse hommikul (Eesti aja järgi päeval kell kolm – toim). Dennis ja temaga kaasas olnud Keith Breittelle olid aga juba varem kohal, et paratamatut sabasseismist võimalikult lühikeseks jätta. Breittelle valis samuti Clintoni, kirjeldades Trumpi vaid ühe sõnaga: «Kohutav.»
Kuna eile valiti ka kohalikke võimuesindajaid ning otsustati rahvahääletusega näiteks marihuaanat või surmanuhtlust puudutavad küsimused, siis oli oodata, et hääletusprotsess võib kujuneda üsna aeganõudvaks.
«Üritasin valima tulla, enne kui Trump mind Aafrikasse saadab, kuid raha vajab teenimist,» hüüdis meile jaoskonnast hoogsalt lahkunud mustanahaline mees käigu pealt.
Valimisjaoskonnas küsitletud inimesed olid tõesti üksmeelselt Clintoni poolt ning Trumpi võimaliku võitu ei tahtnud keegi uskuda.
«Ma arvan, et ma jooksin siis end täis. Aga kui nii juhtubki, mis seal siis ikka, vähemalt on ta nelja aasta pärast läinud,» ütles Clintoni poolt hääletanud Marshilde Satyartlu. Naine pidas Clintonit kõige kvalifitseeritumaks kandidaadiks USA presidendivalimiste ajaloos.
«Ta on kogenud, ta suudab seda riiki juhtida. Lisaks on USAs aeg selleks küps, et naine oleks kõige kõrgemas ametis,» lisas ka Len Weizer.
Weizer ütles, et Trumpi võidu korral ta kõigepealt nutaks ja siis hakkaks mõlema ärakolimisele. «Trump mõjuks laastavalt ja kisuks riigi tõenäoliselt taandarengusse,» arvas Weizer.
Üksnes Philadelphia valijate toetusest Clintonile siiski ei piisa, Valgesse Majja jõudmiseks tuleb saavutada võit ükskõik millises kolmest osariigist: Pennsylvania, Florida või Põhja-Carolina. Tõsi, eeldusel, et ülejäänud osariikides ei oota teda halb üllatus.
Trumpi seis oli aga keerulisem, sest tema pidi võitma konkurentsis püsimiseks kõigis kolmes mainitud osariigis ja lisaks Ohios, kus viimaste valimiseelsete küsitluste järgi oli tema edu vaid veidi üle ühe protsendi.
Trumpi keerulist seisu kinnitas ka tema varasem häälekas teadaanne, et tema hinnangul suudavad ja tahavad Philadelphia valijad temalt osariigi võidu ära varastada.


description: USA president Barack Obama püüdis esmaspäeval veenda Washingtoni Euroopa liitlasi, et tema mantlipärija Donald Trump on kinnitanud valmisolekut täita NATO raames võetud kohustusi.

title: Obama: Trump toetab tugevat NATO-t

maintext:
Obama sõnul Ameerika otsusekindlus jääda kindlaks tugevatele ja jõulistele suhetele NATO-ga ei vähene.
«Jutuajamisel minuga väljendas valitud president tõsist huvi selles osas, mis puudutab meie strateegilisi huvisid. Ja üks tema läkitustest, mille ma võin edastada, on pühendumust NATO-le,» lausus Obama esmaspäeval Washingtonis.
President märkis, et oma eelseisval visiidil Saksamaale, Kreekasse ja Peruusse edastab ta selle informatsiooni.
Obama kinnitas, et Ühendriigid soovivad rahumeelseid ja tugevaid suhteid NATO-s.
Rääkides USA välispoliitika võimalikust muutumisest Trumpi tulekuga Valgesse Majja, rõhutas Obama, et välispoliitikat ei määra üksnes president, vaid ka sõjaväelased, diplomaadid, luurekogukond.
«See muudab meid asendamatuks riigiks, kui asi läheb vajaduseni säilitada maailmas korda ja tagada õitsengut,» lausus ta.
Obama sõnul on ta endiselt mures Donald Trumpi võimuletuleku pärast, kuid teda lohutab, et tema mantlipärija on pigem pragmaatiline kui ideoloogiline.
«Ma ei arva, et ta on ideoloogiline. Minu meelest on ta lõppkokkuvõttes omal moel pragmaatiline,» lausus Obama esmaspäeval, esimesel pressikonverentsil pärast presidendivalimisi.
«Ja see võib talle kasuks tulla, kuni tema ümber on head inimesed ja tal on selge siht silme ees,» jätkas president.
«Kas ma tunnen muret? Absoluutselt. Loomulikult tunnen ma muret. Mina ja tema oleme eri meelt terves reas küsimustes. Kuid föderaalvalitsus ja meie demokraatia ei ole kiirpaat - see on ookeanilaev.»


description: Pariisi mulluste terrorirünnakute järel ei ole julgeolekuolukord Euroopas paranenud ning ohutaseme paranemist ei ole oodata ka järgmisel aastal, ütles Läti kaitsepolitsei.

title: Läti kaitsepolitsei: Euroopa julgeolekuolukord ei ole paranenud

maintext:
Läti kaitsepolitsei hinnangul ei ole julgeolekuolukord Euroopas viimase aastaga oluliselt paranenud, sest islamiäärmuslased kujutavad endast Euroopale endiselt tõsist ohtu.
Peamisteks väljakutseteks Euroopa julgeolekuametitele on kasvav radikaliseerumine ja terroristide tegevuse mitmekesistumine. Islamiriigi toetajate arv Euroopas ei ole vähenenud ning peamiselt korraldavad terroristid nüüd rünnakuid madala turvatasemega nii-öelda pehmetele sihtmärkidele.
Täiendavat ohtu julgeolekule kujutavad Süüriast ja Iraagist naasvad väljaõppe ja lahingukogemusega pühasõdalased, kellel on oskused suuremate ja ohvriterohkemate terroriaktide korraldamiseks, märkis kaitsepolitsei.


description: Riigiametnikud vägistavad Põhja-Nigeeria pagulaslaagrites Boko Harami vägivalla käest pääsenud naisi ja tüdrukuid, vahendab CNN.

title: Nigeeria päästetöötajad vägistavad Boko Harami käest pääsenud tüdrukuid

maintext:
Inimõiguste organisatsiooni Human Rights Watch (HRW) uues raportis seisab, et politseinikud, sõdurid või laagrijuhtid vägistasid või meelitasid vahekorda kümneid Põhja-Nigeeria laagritesse põgenenud naisi ja tüdrukuid. Kui mõni neist rasedaks jäi, liiguti järgmise juurde.
«On juba piisavalt traagiline, et need naised ja tüdrukud ei saa abi Boko Harami käes kogetud õudustest ülesaamiseks,» kurtis HRW vanemuurija Mausi Segun. «Aga see, et inimesed, kes ohvreid aitama peaksid kasutavad neid hoopiski ära, on häbiväärne ja ennekuulmatu.»
Neli ohvrit sõnasid HRW-le, et esialgu nad uimastati enne vägistamist. 37 ohvri teatel meelitati nad vahekorda lubadustega sõlmida abielu, materiaalse ning rahalise abiga ja isegi toiduga. Laagris elav 16-aastane tüdruk kirjeldas, kuidas ühe põgenikelaagri humanitaarabiga varustamise eest vastutava mässulistegrupi liige ta uimastas ja seejärel vägistas.
«Ma ütlesin talle alati, et olen liiga noor,» sõnas ta. «Sel päeval, kui ta mu vägistas, pakkus ta mulle juua. Niipea, kui ma tema pakutut jõin, jäin magama.»
«Kui ärkasin, teadsin, et midagi on valesti. Mul oli valus ja mu erapiirkond veritses,» kirjeldas tüdruk. «Ma ei rääkinud kellelegi midagi, sest ma kartsin.»
Vägistamise ja seksuaalse väärkohtlemise ohvrid otsivad väiksema tõenäosusega arstiabi. HRW kahtlustab, et mitmeted ohvrid võivad olla nakatunud HIVi või mõnda muusse sugulisel teel levivasse nakkushaigusesse, kuid nad kardavad ja häbenevad abi otsida.
Saabunud teateid on lubanud uurima hakata ka Nigeeria president Muhammadu Buhari.


authors:
Interfax Bns
Foto
Artjom Korotajev Tass Scanpix

description: Vene president Vladimir Putin ütles, et 1990. aastate demograafiline mõõn annab peagi tunda ka Vene relvajõudude komplekteerimisel.

title: Putin: 1990. aastate demograafiline mõõn tabab peagi sõjaväge

maintext:
«1990. aastatel oli meil suur sündimuse langus. Sellega seoses tuleb lähiajal isegi relvajõudude komplekteerimisega muresid, sest see suundumus – demograafiline mõõn – annab end lähiajal tunda,» ütles Putin täna Moskvas rahvarinde foorumil.
Ta meenutas, et neil aastail kahanes Venemaa elanikkond keskmiselt miljoni võrra aastas: «Iga aastaga muutus Venemaa elanikkond 900 000 võrra väiksemaks. Väiksemaks ja väiksemaks, väiksemaks ja väiksemaks. Miljoni võrra! Kujutate ette? Õudne!»
Tema sõnul ütlesid ÜRO asjatundjad, et 2020. aastaks jääb Venemaale umbes 140 miljonit inimest.
«Nüüd aga,» jätkas riigipea, «oleme selle suundumuse murdnud».
«See ei sõltu meeste või naiste tervisest, vaid eelkõige riigi sotsiaalmajanduslikust olukorrast. See on praegugi murettekitav, meil on palju hädasid. Ja teie abiga me need lahendame, kuigi neid on palju. Ja sellegipoolest elanikkond suureneb,» märkis Putin.
Presidendi sõnul on see toonud kaasa ka lasteaiakohtade puuduse.
«Muide, sõimerühmades on praegu puudu kusagil 340 000 kohta,» lisas president.
Demograafilise olukorra kohta ütles Putin: «2007. aastast peale on kõigi heameeleks sündimus riigis suurenenud ja viimased kolm aastat, tänu jumalale, loomulik iive kasvab. See on meie suur saavutus.»


description: Siin blogis jagavad USA presidendivalimisi kajastavad fotograaf Eero Vabamägi ja reporter Kadri Veermäe subjektiivsemaid tähelepanekuid, mis Ühendriikides ringi liikudes silma on jäänud. Päevik täieneb jooksvalt.

title: Postimehe USA päevik: "Trumpi-maa" koos treileriparkide ja eelarvamustega

maintext:
Pühapäev, 6. november
Tervitusi Pennsylvaniast! Kuna aga tänane päev möödus suurest Lääne-Virginias, siis alustuseks paar sõna sealsest elust. Päev algas Fairmonti motellist - ning motellid näevad siin välja tõesti sellised, et kes on mõnegi USA filmi elus näinud, sellele tulevad need tuttavlikud ette:
Foto: Eero Vabamägi
Motellituba seest. Foto: Eero Vabamägi
Kuigi Lääne-Virginia näol on tegemist ühemõtteliselt vabariiklasi toetava piirkonnaga, jääb praeguste valimiste puhul sellest väheks ning mitmetest kajastustes on piirkond saanud külge kõlavaid tiitleid nagu «Trumpi-maa», «koht, kuhu Clintonil pole asja» ning muidugi kaevurite ja kivisöega seotud lugematuid epiteete. Võib öelda, et see vastab mõttes tõele, kuid ei sisalda endas täit tõde.
Homme ilmub Postimehes lugu ühe Lääne-Virginia endise kaevuriga ning saab ette öelda, et osad klišeed tuleb tema puhul kindlasti kõrvale heita.
Osariigis ringi sõites nägi aga küllalt ka materialiseerunud eelarvamusi: lohakil treileripargid, Trumpi toetusmärgid maja ees, uhkelt lehvivad konföderatsiooni lipud, igas külast suuremas kohas McDonalds. Osariigi kaguosa apteegiriiulitel võib märgata käsimüügis ülitugevat valuvaigistist ja mitmeliitrist lahtistikanistrit (kuigi see on juba üleriigiline spetsiifika).
Treilerilinnak Lääne-Virginias Hundredis. Foto: Eero Vabamägi
Saab teha ka esialgseid järeldusi autoraadiost kuuldu põhjal - valimisreklaami (sest lisaks presidendile valitakse ka kohalikke võimuesindajaid ning senati ning esindajatekoja liikmeid) üheks läbivaks meetodiks paistab olevat vastase täielik mustamine - kui ikka oled vabariiklane, siis tuleb rivaali nimetada «liberaaliks» sellise häälega, nagu väljendaks mõnd solvangut.
****
Vahelepõige põnevasse uuringusse: Gallup avaldas hiljuti 87 000 intervjueeritavaga tehtud uuringu tulemused, kus selgub, et valged harimata mehed toetavad tõesti raevukalt Trumpi - kuid keskmiselt pole ta toetajad muust rahvastikust märgatavalt vaesemad, ka pole nende seas rohkem töötuid.
****
Õhtuks oleme jõudnud Pennsylvania osariiki, kus homme tõmbab demokraatide presidendikandidaat Hillary Clinton oma kampaaniale joone alla Philadelphias kohas nimega Independence Mall.
Nimest ei tasu end eksitada lasta, nii ameerikapärane kui see kampaania ka olnud on, kaubanduskeskuses ei lõppe ta sellegipoolest: Independence Mall kuulub suurde ajaloolisse kompleksi ning selle vastas asuvas ehitises allkirjastati USA iseseisvusdeklaratsioon.
Õhtusele üritusele koguneb tõeline raskekahurvägi: Barack Obama, Michelle Obama, Bill Clinton, Chelsea Clinton - ja ilmselt tähesära lisamiseks ka muusikud Bruce Springsteen ja Bon Jovi. Omaette huvi tekitab küsimus, milline on see valijasegment, kelle jaoks saab viimaseks, otsustavaks kaalukeeleks asjaolu, et just näiteks Bon Jovi soovitab Clintoni poolt hääletada. Või Cher.


description: Prantsusmaal peeti nädalavahetusel kinni seitse isiku, kes kavandasid terrorirünnakut Prantsusmaal, ütles täna riigi siseminister Bernard Cazeneuve.

title: Prantsusmaa siseminister teatas terrorirünnaku nurjamisest


authors:
Ap Bns
Afp Scanpix

description: Ungari parlamendikomitee kiitis üksmeelset heaks ettepaneku kehtestada suveaeg terveks aastaks.

title: Ungari parlamendikomitee kiitis heaks aastaringse suveaja


description: Fluctuat nec mergitur – ujub, ei upu. Aasta pärast Pariisi rünnakuid annavad ellujääjad ning lähedasi kaotanud endast parima, et elada pealinna ladinakeelse moto vääriliselt. Et mitte lasta vihal ja hirmul võitu saada.

title: Pariisi ellujääjad õpivad uuesti jalgele tõusma


description: Prantsusmaa tuntud genealoog Jean-Loius Beaucarnot`andis välja raamatu, milles väidab, et Prantsuse presidendil François Hollande’ il ja USA demokraatide presidendikandidaadil Hillary Clintonil on ühised kauged esivanemad, kelleks on Prantsuse kuningas Louis X (1289 – 1316) ja selle kuninga vend Philip V (1292 - 1322).

title: Raamat: François Hollande ja Hillary Clinton on 14. sajandi Prantsuse kuningate kaudu sugulased

maintext:
Beucarnot`raamat «Dico de Politiques» ilmus möödunud neljapäeval ja selles on, et Clinton, kelle sünninimi on Rodham, on ema poolt pärit Kanada prantsusekeelsest osast Quebecist, tema kauged esivanemad olid Prantsusmaalt Kanadasse väljarändajad, edastab AFP.
Hillary Clintoni emapoolse suguvõsa juured ulatuvad tagasi Prantsuse kuninga Louis X-ni, kes oli Capet`suguvõsast pärit kuningas. Louis X oli Navarra kuningas ja Champagne’i krahv 1305 – 1316 ning Prantsuse kuningas 1314 – 1316.
Louis X jõudis Prantsuse troonil olla vaid 18 kuud, ametlikel andmetel suri ta kopsupõletiku tagajärjel, ajaloolaste arvates ta mürgitati.
Beaucarnot` andmetel on Holland’i esivanemad samuti pärit Capet`suguvõsast, kuuludes Louis X venna ja troonipärija Philip V (1292 – 1322) liini. See kuningas suri ilma meessoost pärijata, tal olid vaid tütred. Philip V oli Navarra ja Prantsuse kuningas 1316 – 1322.
Beaucarnot`andmetel on Hillary Clinton suguluses mitme staariga, kellel on Prantsuse juured, näiteks Madonna, Celine Dion ja Angelina Jolie.
Vabariiklasest presidendikandidaat Donald Trumpi isapoolne vanaisa Friedrich Trump pärineb Saksamaalt Kallstadtist. Ta migreerus 1885. aastal USAsse ja oli Klondike'i kullapalaviku ajal edukas restorani- ja bordelliärimees.
USAs on valimised homme ja küsitluse kohaselt on Clinton mõne protsendipunktiga Trumpist ees.


description: Euroopa Liidu ministrid kiitsid esmaspäeval heaks ühise kaitseplaani, hoolimata teravatest erimeelsustest selle üle, kui kaugele sellega peaks minema.

title: EL liigub Trumpi võidu järel edasi oma kaitseplaaniga

maintext:
USA presidendivalimised võitnud Donald Trumpi ähvardus hoolikalt jäele mõelda NATO liitlaste kaitsmise üle, kui nad oma kaitsekulutusi ei suurenda, on ajendanud ELi riike brittide vastuseisust hoolimata oma kaitsekava edasi arendama.
ELi välispoliitika juht Federica Mogherini on väljendanud veendumust, et parandades bloki võimet vastata väliskonfliktidele ja aidates partnerriike oma kaitsevõimet arendada ning kaitstes ELi kodanikke ei õõnestata NATOt.
«Kavas ei ole luua Euroopa armeed, kavas ei ole rajada uut Euroopa Liidu SHAPE-tüüpi peakorterit,» lausus Mogherini pärast Brüsselis peetud läbirääkimisi välis- ja kaitseministritega NATO Euroopa liitlasvägede peakorterile viidates.
Suurbritannia on ammu vastustanud seesuguseid samme kui NATOt kahjustavaid, kuid pärast juunikuist Brexiti hääletust, tulid Prantsusmaa ja Saksamaa kiirelt välja plaaniga hoogustada kaitsekoostööd, mis nüüd pärast Trumpi võitu veelgi pakilisemaks muutus.
Mogerhini ütles, et EL on selle teemaga tegelenud juba ammu enne USA valimisi ja jätkab sellega tihedas partnerluses NATOga.
Kohtumise lõppavalduses ei ole mainitud võimalikku ELi sõjalist peakorterit Brüsselis, kuid selles sisaldub palve ühenduse välispoliitikateenistusele arendada välja alaline tsiviil-sõjaväeliste meetmete koordineerimise süsteem.
See küsimus tõi esile suure lõhe bloki kahe suurima sõjalise jõu, Prantsusmaa ja Suurbritannia vahel, kellest viimane peaks kahe aasta jooksul EList lahku lööma.
Prantsusmaa välisminister Jean-Marc Ayrault nimetas kaitseplaani Euroopale vajalikuks sammuks edasi, näitamaks, et see suudab üha ebakindlamaks muutuvas maailmas otsustamise kaitseküsimuste üle enda peale võtma.
Briti kaitseminister Michael Fallon märkis seepeale, et Euroopa Liit peaks «unistamise» lõpetama.
«Selle asemel, et kavandada kulukat uut peakorterit või unistada Euroopa armeest, vajab Euroopa suuremaid kulutusi oma kaitsele, mis oleks parim võimalik vastus Trumpi presidentuurile,» lausus Fallon.


description: USA kohtus käsitleti täiskasvanud ukrainlase juhtumit, kes valetas oma vanuse ja nime kohta, kehastudes keskkooliõpilaseks.

title: Neli aastat enda kohta USAs valetanud ukrainlane sai vanglakaristuse


description: Ühendriikides sai pühapäeval populaarsel rahvaüritusel Punkin Chunkin raskelt vigastada 39-aastane naine, teatas Delaware´i osariigipolitsei.

title: Ühendriikides sai populaarsel rahvaüritusel raskelt viga naine

maintext:
Üks inimene hukkus ja kaks said tõsiselt vigastada täna maailma suurimal kruiisilaeval Harmony of the Seas toimunud õnnetuses, kui üks päästepaatidest kinnitustest lahti tuli.
Vedamine: noor juht pääses napilt rippuvast autost
Ameerika Ühendriikides elas õnneliku õnnetuse läbi mees, kes ei tulnud parkimismajas oma masina käsitsemisega toime ja tema maastur jäi üheksanda korruse servalt otsapidi alla rippuma.


description: Türgi politsei kasutas täna Istanbulis pisargaasi, veekahureid ja kummikuule, et ajada laiali mitusada inimest, kes avaldasid protesti kurdimeelsete seadusandjate vahistamise vastu.

title: Istanbuli politsei ajas meeleavaldajad jõuga laiali

maintext:
Meeleavaldus toimus Istanbuli Euroopa-poolse Sisli linnaosa peamise mošee juures.
Protestijad mõistsid hukka fašistliku riigi ja lubasid, et nad ei vaiki. Meeleavaldus korraldati pärast seda, kui reedel võeti vahi alla üheksa Türgi parlamendisaadikut kurdimeelsest Rahvademokraatlikust Parteist (HDP), kaasa arvatud erakonna kaks kaasesimeest.
Neid süüdistati soovimatuses anda tunnistusi terrorismijuurdluses.


authors:
Ap Bns
Kena Betancur Afp Scanpix

description: USA senati demokraadid valisid vähemuse uueks liidriks Chuck Schumeri, kes astub ametisse jaanuaris, kui uus kongress kokku tuleb.

title: USA senati demokraadid valisid liidriks Chuck Schumeri

maintext:
New Yorgi senaatorist saab mõjuvõimsaim demokraat olukorras, kus kogu kongress on vabariiklaste käes ja president on vabariiklane Donald Trump.
Demokraadid valisid Schumeri välja üksmeelselt kolmapäeval peetud kinnisel istungil. Ta vahetab välja Nevada senaatori Harry Reidi, kes pärast 30-aastast tööd senatis jaanuaris pensionile läheb.
Vabariiklastel on senatis 52 kohta, demokraatidel 48.


description: Ameerika Ühendriikide luuresatelliidi värsked pildid näitavad, et terrorirühmitis Islamiriik (ISIS) on ehitanud Mosuli linna kaitseks Iraagi valitsusvägede pealetungi eest muljetavaldavad rajatised.

title: Fotod: satelliidipildid näitavad ISISe kaitserajatisi Mosulis

maintext:
Esmaspäeval tehtud piltide – mille Texases asuv erafirma Stratfor täna avaldas – on näha pikki ridu betoontõkkeid, mullavalle ja kesklinna viivaid teid tõkestavaid rusuhunnikuid.
Terroristid on Tigrise läänekaldal asuva Mosuli lennuvälja ja selle lähedal paikneva endise sõjaväebaasi ümbruse hoonetest puhastanud.
Stratfori arvates on selle eesmärk luua tingimused lähenevate Iraagi vägede paremaks sihtimiseks.


description: Prantsuse president François Hollande avas täna mälestustahvli mehele, kes hukkus aasta tagasi Pariisis Stade de France´i juures 13. novembri esimeses enesetapurünnakus.

title: Galerii: Prantsusmaa mälestab terrorirünnakute ohvreid

maintext:
Aasta pärast islamisõdalaste rünnakuid on valguse linn Pariis hädas oma võlu taastamisega turistide silmis. Kartlikumad hoiavad suisa eemale, ja neid jätkub.
Pariisi ellujääjad õpivad uuesti jalgele tõusma
Fluctuat nec mergitur – ujub, ei upu. Aasta pärast Pariisi rünnakuid annavad ellujääjad ning lähedasi kaotanud endast parima, et elada pealinna ladinakeelse moto vääriliselt. Et mitte lasta vihal ja hirmul võitu saada.
Prantsuse muusikud hoiavad Bataclanist eemale
Bataclani kontserdihalli omanikud mõtlesid kaua ja pingsalt, kas üldse veel kunagi avada saali, kus islamiterroristidest püssimehed tapsid 90 inimest. Laupäeval avab uuendatud klubi aga inglise staar Sting.
Pariisi ründajad aasta aega hiljem: muist vangis, muist surnud
Aasta pärast seda, kui islamiterroristid tapsid Pariisis 130 inimest ja traumeerisid kogu rahvast, on uurijad teinud kindlaks suurema osa süüdlasi, võtnud kinni kaheksa inimest ning suutnud järjestada vandenõu peamised etapid.


description: Kanada migratsiooniameti lehekülg lakkas töötamast, kuna suur hulk USA kodanikke tundis korraga huvi, kuidas legaalsel viisil naaberriiki kolida.

title: Ameeriklaste tõttu lakkas Kanada migratsiooniameti lehekülg töötamast

maintext:
Kodumaalt lahkumise põhjuseks on vabariiklaste presidendikandidaat Donald Trump, kes praegustel andmetel edestab oma rivaali, demokraat Hillary Clintonit ja võib saada uueks USA presidendiks, edastab CBS News.
Kanada võimud ja migratsiooniametnikud ei ole ameeriklaste suurt huvi veel kommenteerinud.
Lisaks tavakodanikele on ka paljud USA kuulsused teatanud, et otsivad võimalust riigist lahkumiseks, kui Donald Trumpist saab uus president, sest tema räiged, kitsarinnalised, solvavad ja rassivaenu külvavad seisukohad on neile vastumeelt.
Trump on kampaania käigus võtnud ette nii moslemid, illegaalsed sisserändajad, kelleks on eelkõige mehhiklased kui ka naised.
Samuti on tal plaanis rajada USA-Mehhiko piirile illegaalide takistamiseks kõrge turvatara.


description: USA tulevane president Donald Trump andis esimese intervjuu telekanali CBS saatele «60 Minutes», selles osalesid ka ta abikaasa Melania Trump ning Donald Trumpi täiskasvanud lapsed.

title: Video: Melania Trump teatas esimeses intervjuus, et ta mees teeb seda, mida õigeks peab

maintext:
USA meedia teatel küsis intervjuu teinud saatejuht Leslie Stahl Melania Trumpilt, kas USA esileediks saamine hirmutab teda.
«Tean, et sellega kaasneb suur vastutus. Nii mina kui minu mees saame aru, et peame vastutama paljude asjade eest. Kõige lihtsam on elada üks päev korraga. Teen seda, mis on mulle südamelähedane ja teen seda nii hästi, kui suudan,» teatas Melania Trump.
Melania Trump teatas juba varem, et ta südameasjaks on internetikiusamisega võitlemine, nüüdses intervjuus ta kordas, et hakkab esileedina selle teemaga tegelema. Proua Trumpi arvates tuleb lastele ja noortele õpetada, et kaaslasi ei tohi kiusata.
Stahl sõnas siis Melania Trumpile, et ka tema mees, tulevane president on tegelenud netikiusamisega, eriti räiged on olnud tema Twitteri sõnumid.
«Jah, aeg-ajalt tekitasid ta Twitteri sõnavõtud talle probleeme. Samas on palju neid, kes näevad elu ja tegevust temaga samamoodi, tal on palju toetajaid,» teatas proua Trump.
Melania Trump tunnistas intervjuus, et kampaania ajal ületas ta mees nii mõnigi kord moraali ja taluvuse piiri ning siis ta ütles Donaldile, et ta on vales suunas liikunud.
«Mõnikord ta võttis minu kriitikast arvesse, mõnikord mitte. Ta vahel kuulab mind, kuid tihti teeb ikka nii, nagu tema õigeks peab. Ta on täiskasvanu ja saab aru, mida üks või teine asi kaasa tuua võib,» selgitas tulevane esileedi.
Melania Trump kommenteeris selles intervjuus kohtumist ka praeguse esileedi Michelle Obamaga. Tema sõnul oli nende kohtumine Valges Majas sõbralik, kuigi valimiskampaania ajal oli mitu korda poriloopimist.
«Ta on suurepärane Valge Maja perenaine. Meil oli koos hea olla, vestlesime laste kasvatamisest Valges Majas ja ta andis näpunäiteid,» meenutas Melania Trump.
President Barack Obama viimane tööpäev Valges Majas on 19. jaanuaril 2017. Donald Trump annab presidendivande Washingtonis 20. jaanuaril 2017.


title: Gruusias algas ühisõppus NATOga

maintext:
Gruusias algas Vaziani polügoonil 14 riigi osalusel staabiõppus NATO-Gruusia 2016.
Gruusia asekaitseminister Lela Tšikovani ütles pressikonverentsil, et 10 päeva kestval õppusel osalevad sõjaväelased 14 riigist: Gruusiast, Türgist, Lätist, Leedust, Hollandist, Rumeeniast, Ungarist, Bulgaariast, Belgiast, Sloveeniast, Suurbritanniast, USAst, Ukrainast ja Makedooniast.
«On väga tähtis, et esimest korda lasub õppuse juhtimine Gruusial. Need on esimesed rahvusvahelised brigaadi taseme staabiõppused, mis on kantud NATO õppustekavva. Nende eesmärk on tõhustada Gruusia, NATO ja selle partnerriikide koostööd, tugevdada juhtimist ja kontrolli,» ütles aseminister.


description: Ametlikel allikatel 1934. aastal sündinud prints Turki al-Faisal oli kuningriigi asutaja kuningas Abdul Aziz bin Saudi poeg.

title: Suri Saudi Araabia kuninga vend


description: Donald Trump esitab täna öösel esimeses valimisjärgses intervjuus oma prioriteedid USA tulevase presidendina.

title: Trump esitab öösel eetrisse minevas intervjuus oma prioriteedid USA presidendina

maintext:
Telekanal CBS annab täismahus intervjuu eetrisse täna õhtul kell 19.00 (esmaspäeval kell 02.00 Eesti aja järgi) ning see sisaldab ka jutuajamist Trumpi abikaasa Melania ja nelja lapse - Ivanka, Tiffany, Ericu ja Donald juunioriga.
CBS salvestas intervjuu Trumpiga reedel.
Trump kavatseb teatada plaanist säilitada osa president Barack Obama tervishoiuseadusest ning anda mõista, et võib paluda oma demokraadist rivaali Hillary Clintoni abikaasalt, ekspresident Bill Clintonilt nõu. Trumpi kampaaniajuht Kellyanne Conway ütles, et Valge Maja administratsioonijuhi nimetamine leiab aset lähiajal ning et kandidaat sellele võtmetähtsusega kohale on vabariiklaste rahvuskomitee esimees Reince Priebus


description: Täna, 3. novembril möödub 59 aastat, mil Nõukogude Liit saatis esimese elusolendina Maa orbiidile koer Laika.

title: Täna 59 aastat tagasi saadeti Laika esimese elusolendina orbiidile

maintext:
Moskva tänavatelt kinni püütud ja kosmosesõidu jaoks treenitud koer pandi kosmosesõidukisse Sputnik 2, kuid ta ei pidanud seal kaua vastu, vaid suri umbes seitse tundi hiljem lennumasina ülekuumenemise ja stressi tõttu.
Nõukogude teadlased varjasid aastakümneid Laikaga juhtunut, tema saatus tuli ilmsiks alles 1990. aastatel.
Mitmed selles programmis osalenud teadlased avaldasid hiljem kahetsust, et Laika pidi niimoodi surema.
Laika ei jäänud küll ellu, kuid nõukogude teadlased said siiski sellest lennust informatsiooni, et kui saata inimene paremini varustatuna orbiidile, siis jääks ta tõenäoliselt ellu. Seda tõendas 1961. aastal kosmonaut Juri Gagarin.
Laika programmis töötanud arsti Vladimir Jazdovski sõnul oli Laika emane intelligentne koer, kellele meeldis tema lastega mängida.
«See koer läks enesetapumissioonile. Tahtsin, et Laika viimased elupäevad oleksid rõõmsad ja selle tõttu võtsin ta laborist koju kaasa,» sõnas Jazdovski ühes varasemas intervjuus.
Lääs kritiseeris koera saatmist orbiidile, kuid Nõukogude Liit kaitses end teatades, et see katse tehti tulevikku ja inimese kosmosesse lennutamist silmas pidads.
Ametliku raporti kohaselt oli Laika orbiidil üks nädal ja siis sai ta lennumasinasse paigaldatud automaatse mürgisüsti. Pärast Nõukogude Liidu kokkuvarisemist ilmnes, et Laika hukkus vaid tunde pärast orbiidile jõudmist.
Sputnik 2 oli Maa orbiidil viis kuud, 1958. aasta aprillis põles ta Maa atmosfääri sisenemisel ära.


description: Euroopa Liit kutsus täna kõiki pooli pidama kinni ajaloolise Iraani tuumaleppega võetud kohustustest. Ameerika Ühendriikide presidendiks valitud Donald Trump on öelnud, et võib leppest taganeda.

title: EL kutsub kõiki pooli Iraani tuumaleppest kinni pidama

maintext:
ELi välisministrid märkisid Brüsseli kohtumisel, et kõik pooled peavad eelmisel aastal Iraani, USA, kolme Euroopa suurriigi ning Venemaa ja Hiina poolt allkirjastatud leppest kinni pidama.
«Kõigi poolte poolt endale võetud kohustustest kinnipidamine on vajalik tingimus usalduse taastamiseks ning suhete edasiseks paranemiseks,» märkisid ministrid.
Trump lubas valimiskampaania ajal Iraani tuumaleppe puruks rebida, kuid on olnud pärast võitu oma avaldustes ebamäärasem.
2015. aasta juulis sõlmitud ja tänavu jaanuaris jõustunud tuumaleppega tühistasid EL ja USA Iraanile seoses riigi tuumaprogrammiga kehtestatud sanktsioonid Teherani otsuse eest piirata oma tuumategevust.


description: Mõjuainete kasutamine ei ole ilmselt miski, mida Saksa politsei kandidaadilt ootaks, vahendab The Local.

title: Saksa politseisse purjuspäi tööle kandideerinud naine jäi jalameheks

maintext:
Üks Lääne-Saksamaal asuva Ulmi linna joobes autojuht sai seda omal nahal tunda, kui tegi avalduse politseisse astumiseks väga valel ajal.
Politseiraporti kohaselt sõitis 25-aastane naine politseijaoskonna ette täna öösel umbes kell 3:30 ning küsis kordnikult, kas ta võiks politseijõududega ühineda.
Naine oli joobetunnustega ja politsei pani ta puhuma. Alkomeetri testi tulemus näitas veres üle lubatud alkoholitaseme.
Selle asemel, et saada koht korrakaitsjate hulgas, oli naine sunnitud oma juhiloa politseijaoskonda jätma. Pole teada, kas naine soovib endiselt Baden-Württembergi politseiga liituda.


description: Ungari peaminister Viktor Orbán tunnistas täna kaotust põhiseadusmuudatustega immigratsiooni keelustamise püüdes, kuid tõotas viia võitluse Brüsselisse.

title: Ungari peaminister lubab immigratsioonivõitluse Brüsselisse viia

maintext:
«Selle konflikti areen on Brüssel. Me tegime kodus kõik, mis suutsime. Meie südametunnistus on puhas,» ütles Euroopa Liidu poliitikat teravalt kritiseeriv parempoolne valitsusjuht raadiousutluses.
Orbánist on saanud Saksa kantsleri Angela Merkeli külalislahke migratsioonipoliitika vastaste käilakuju.
Ta tervitas maruliselt Donald Trumpi võitu USA presidendivalimistel ja kuulutas, et teeb lõpu poliitilise korrektsuse ja liberaalse ebademokraatia ajastule.
Orbáni esitatud muudatusettepanek, mis keelanuks migrantidel kohalike võimude loata Ungaris elama asuda, ei saanud aga parlamendis loodetud kahekolmandikulist enamust ja kukkus läbi.
«Lähinädalatel ja -kuudel jätkab valitsus võitlust immigratsiooni peatamiseks. Opositsiooniga ei saa selles võitluses arvestada,» ütles peaminister.
Orbáni sõnul otsustab EL-i valitsusjuhtide kohtumine Brüsselis 15.- 16. detsembril lähiaastate immigratsioonipoliitika.


description: Bulgaaria peaminister Bojko Borisov teatas pühapäeval otsusest tagasi astuda pärast võimupartei kandidaadi kaotust presidendivalimiste otsustavas voorus.

title: Bulgaaria peaminister lubas ameti maha panna

maintext:
«Ma esitan homme või ülehomme tagasiastumisavalduse. Tulemused näitavad selgelt, et valitsuskoalitsioonil ei ole enam enamust,» ütles paremtsentristlik peaminister pühapäeva õhtul ajakirjanikele.
Bulgaaria presidendivalimiste otsustava vooru võitis pühapäeval Moskva-sõbralik kindral Rumen Radev, näitasid lävepakuküsitluste tulemused.
Radev, keda toetasid opositsioonis olevad sotsialistid, kogus 58 protsenti häältest ja tema vastane, võimupartei Euroopa-meelne kandidaat parlamendi spiiker Tsetska Tsatševa 35 protsenti.


description: Siin blogis jagavad USA presidendivalimisi kajastavad fotograaf Eero Vabamägi ja reporter Kadri Veermäe subjektiivsemaid tähelepanekuid, mis Ühendriikides ringi liikudes silma on jäänud. Päevik täieneb jooksvalt.

title: Postimehe USA päevik: tagasi New Yorki

maintext:
8. november
Valimispäev on lõpuks käes. Ärkasime pärast kuut, et jaoskondade avamise ajaks sinna jõuda. Jõudsime. Paljud valijad olid aga veelgi varem tulnud, sest hääletuspunkte õnnestus eksimatult selle põhjal tuvastada, et nende juures vonkles pikk ja aeglaselt edasi liikuv saba. Üllatavalt kombel polnud aga nurinat üldsegi kuulda.
Philadelphia hääletajate küsitlemine annab sama tulemuse, mis arvamusuuringud näitavad - siin võidab Clinton.
Me hakkame nüüd tagasi New Yorki sõitma, et sealt suurt valimisööd vahendada. Sõiduvahendiks on meil punane Ford Mustang, aga sellest kirjutan hiljem, mis põhjusel meil selline auto on - isikliku edevuse rahuldamise ega tööandja pankrotti viimise katsega igatahes tegu pole.
Sõidupaus kuskil Lääne-Virginias. Foto: Eero Vabamägi
7. november
Pennsylvanias Philadelphia linnas toimub täna demokraadist presidendikandidaadi Hillary Clintoni viimane suurem kampaaniaüritus, kus on kohal ka Postimees. Ürituse alguseni on veel aega tund, kuid kohal on juba meeletud inimmassid. Esinemine toimub välitingimustes ning meediale on selle jaoks kohale toodud lauaread, mis jooksevad otse puude all.
Paremalt ja vasakult kostab ajakirjanike vaikset iroonitsemist valitsevate olude üle. Istun minagi siin, sõrmed külmast kangestumas, üritan kätte saada raskesti tabatavat internetiühendust ning ootan kannatamatult kõnede algust. Kostub köhimist ja täiesti kõrvalise teemana tuleb meelde, kuidas Hillary Clinton maadles mõne kuu eest kopsupõletikuga.
Äsja käis laval Bon Jovi ja rõhutas, et homme on tegu ajaloo tähtsama päevaga. Nüüd ilmub sinna Bruce Springsteen ja saab koheselt suurema aplausi osaliseks. Köhimine kõrval muutub valjemaks ja tihedamaks. Laul ise tundub väga pikk.
Springsteen räägib, et nüüd on võimalus paremaks Ameerikaks.
Pühapäev, 6. november
Tervitusi Pennsylvaniast! Kuna aga tänane päev möödus suurest Lääne-Virginias, siis alustuseks paar sõna sealsest elust. Päev algas Fairmonti motellist - ning motellid näevad siin välja tõesti sellised, et kes on mõnegi USA filmi elus näinud, sellele tulevad need tuttavlikud ette:
Foto: Eero Vabamägi
Motellituba seest. Foto: Eero Vabamägi
Kuigi Lääne-Virginia näol on tegemist ühemõtteliselt vabariiklasi toetava piirkonnaga, jääb praeguste valimiste puhul sellest väheks ning mitmetest kajastustes on piirkond saanud külge kõlavaid tiitleid nagu «Trumpi-maa», «koht, kuhu Clintonil pole asja» ning muidugi kaevurite ja kivisöega seotud lugematuid epiteete. Võib öelda, et see vastab mõttes tõele, kuid ei sisalda endas täit tõde.
Homme ilmub Postimehes lugu ühe Lääne-Virginia endise kaevuriga ning saab ette öelda, et osad klišeed tuleb tema puhul kindlasti kõrvale heita.
Osariigis ringi sõites nägi aga küllalt ka materialiseerunud eelarvamusi: lohakil treileripargid, Trumpi toetusmärgid maja ees, uhkelt lehvivad konföderatsiooni lipud, igas külast suuremas kohas McDonalds. Osariigi kaguosa apteegiriiulitel võib märgata käsimüügis ülitugevat valuvaigistist ja mitmeliitrist lahtistikanistrit (kuigi see on juba üleriigiline spetsiifika).
Treilerilinnak Lääne-Virginias Hundredis. Foto: Eero Vabamägi
Saab teha ka esialgseid järeldusi autoraadiost kuuldu põhjal - valimisreklaami (sest lisaks presidendile valitakse ka kohalikke võimuesindajaid ning senati ning esindajatekoja liikmeid) üheks läbivaks meetodiks paistab olevat vastase täielik mustamine - kui ikka oled vabariiklane, siis tuleb rivaali nimetada «liberaaliks» sellise häälega, nagu väljendaks mõnd solvangut.
****
Vahelepõige põnevasse uuringusse: Gallup avaldas hiljuti 87 000 intervjueeritavaga tehtud uuringu tulemused, kus selgub, et valged harimata mehed toetavad tõesti raevukalt Trumpi - kuid keskmiselt pole ta toetajad muust rahvastikust märgatavalt vaesemad, ka pole nende seas rohkem töötuid.
****
Õhtuks oleme jõudnud Pennsylvania osariiki, kus homme tõmbab demokraatide presidendikandidaat Hillary Clinton oma kampaaniale joone alla Philadelphias kohas nimega Independence Mall.
Nimest ei tasu end eksitada lasta, nii ameerikapärane kui see kampaania ka olnud on, kaubanduskeskuses ei lõppe ta sellegipoolest: Independence Mall kuulub suurde ajaloolisse kompleksi ning selle vastas asuvas ehitises allkirjastati USA iseseisvusdeklaratsioon.
Õhtusele üritusele koguneb tõeline raskekahurvägi: Barack Obama, Michelle Obama, Bill Clinton, Chelsea Clinton - ja ilmselt tähesära lisamiseks ka muusikud Bruce Springsteen ja Bon Jovi. Omaette huvi tekitab küsimus, milline on see valijasegment, kelle jaoks saab viimaseks, otsustavaks kaalukeeleks asjaolu, et just näiteks Bon Jovi soovitab Clintoni poolt hääletada. Või Cher.


description: Lõuna-Korea president Park Geun-hye teeb reede hommikul seoses korruptsiooniskandaaliga telepöördumise rahva poole, teatas riigipea ametkond.

title: Lõuna-Korea president teeb skandaaliga seoses telepöördumise

maintext:
Lõuna-Korea president võttis vastutuse seoses korruptsiooniskandaaliga
Lõuna-Korea president Park Geun-hye võttis reedehommikuses telepöördumises vastutuse seoses korruptsiooniskandaaliga ja nõustus ühtlasi prokuratuuri ülekuulamisega, et kõik üksikasjad avalikkuse ette tuua.


description: Tänasele meeleavaldusele Lõuna-Korea pealinnas Soulis, kus nõutakse president Park Geun-hye tagasiastumist, on korraldajate sõnul kogunenud miljon inimest, edastas uudisteagentuur Yonhap.

title: Soulis nõuab miljon protestijat presidendi tagasiastumist


description: Kaks juhuslikku möödakäijat püüdsid Austrias Innsbruckis kinni kümne meetri kõrguselt kukkunud viieaastase tüdruku.

title: Möödujad püüdsid kinni Austrias rõdult alla kukkunud tüdruku


description: Põhja-Indias asub osariik, kus on võimalik odava eine hinnaga soetada endale video naise vägistamisest, vahendab Al-Jazeera.

title: India kioskites müüakse vägistamisvideoid -

maintext:
Al-Jazeera ajakirjanik, kes asjaolu kohapeal uurimas käis, leidis üle osariigi mitmeid kohti, kus müüdi videosalvestisi naiste vägistamistest. Videote hind varieerus paarikümnest eurosendist mõne euroni. Peale kauba eest maksmist edastatakse kaadrid kliendi telefoni paari sekundi jooksul.
Filmidel on nähtavad naiste näod, häälekõlad on selged ja vägistamised julmad.
Kohalikud poeomanikud on ettevaatlikud ja kahtlevad nende videote võõrastele müümisel, seetõttu sai Al Jazeera ajakirjanik nõusse ühe sealse külaelaniku, kes saadeti salvestist soetama.
Varinime kasutanud Shahnawazi sõnul ei tehta neid filme enamasti müügikavatsusega. Siiski on ta neist väga palju kuulnud. «Nad salvestavad rünnaku, et oma ohvritelt hiljem raha välja pressida ja neid ähvardada kaebust mitte esitama.»
«Mõnikord varastatakse video kurjategija telefonist ja pannakse seejärel müüki,» lisas Shahnawaz.
Hoolimata poodnike ettevaatlikusest videote võõrastele müümisel, õnnestus Al Jazeeral sellest hoolimata leida paar müüjat, kes oma kaupa näitasid.
Üks poodnikest tunnistas, et tema käes on mitu sellist videot või Kohalikku Filmi nagu neid Põhja-Indias kutsutakse. Kohaliku Filmi soovijad kasutavad salasõnu, mis müüjale näitab, et klient just seda toodet soovib. Nendes kioskites müüakse ka tavalist pornograafiat.
Kui mõni uus Kohalik Video müüjateni jõuab, levib see kulutulena läbi sotsiaalmeediakanalite nagu WhatsApp. «WhatsApp seksivideo» on üks seetõttu vägistamissalvestiste soovijate koodsõnu.
Üks kohalikest tunnistas Al Jazeerale avameelselt, et ostab tihti pornograafiat- tema erilisteks lemmikuteks on vägistamisvideod. Filmimaterjal, mis poodides ja kioskites müügil on, jõuab poelettideni tema sõnul tavaliselt teiste klientide kaudu. Tema arvutis on sellistest salvestistest- mida ta nimetas lihtsalt pornograafiaks- arvutis kollektsioon ning nende vaatamine annab talle hingerahu.
Kui Al Jazeera sellel teemal kohaliku politseiga ühendust võttis ei saanud piirkonna juht enda sõnul arugi, mida vägistamisvideo üldsegi tähendab.
Väljaande ajakirjanikul õnnestus suhteliselt hõlpsasti osta mitu sellist videot. Ühes neist nais ohver olevat alaealine. Üks naistest palus ründajatel vähemalt teo salvestamine lõpetada.


description: Mitmes USA linnas protestiti kolmapäeva õhtul tulevase presidendi Donald Trumpi vastu.

title: USA linnades protestitakse Trumpi vastu

maintext:
Pildid ja video: Seattle’i Trumpi-vastasel meeleavaldusel leidis aset tulistamine
USA vabariiklaste presidendikandidaat Donald Trump sai vajaliku arvu valijameeste hääli, et temast saaks järgmine USA president, kuid samas on USAs palju neid, kes ei soovi ärimehest Trumpi presidendiks.
Postimehe videolugu New Yorgist: pingeline valimisjärgne päev Trump Toweri juures
Samal ajal, kui linnavõimud paigutasid New Yorgi kesklinna Trump Toweri juurde uusi betoonist turvapiirdeid, väljendasid sinna kogunenud mõnikümmend protestijat häälekalt oma nördimust. «Homod fašismi vastu», «Fuck off! », «Nii see algab» oli kirjas kaasavõetud plakatitel.
USA moslemijuhid Trumpile: me ei kao kuhugi
Ameerika Ühendriikide moslemijuhid tegid pärast vabariiklaste presidendikandidaadi Donald Trumpi võitu avalduse, milles teatasid, et ameeriklastest moslemite kodu on USA ja nad ei lähe sealt mitte kuhugi.
USA presidendivalimised 2016
8. novembril valivad ameeriklased presidenti. Nende otsus, kas demokraat Hillary Clinton või vabariiklane Donald Trump, määrab ilmselt palju ka lähiaastate maailmapoliitikas.
Postimehe USA päevik: üks päev pärast maavärinat
Siin blogis jagavad USA presidendivalimisi kajastavad fotograaf Eero Vabamägi ja reporter Kadri Veermäe subjektiivsemaid tähelepanekuid, mis Ühendriikides ringi liikudes silma on jäänud. Päevik täieneb jooksvalt.
Kes viisid Trumpi võidule?
Kuigi arvamusuuringute järgi pidas valimispäeval umbes kaks kolmandikku ameeriklastest Donald Trumpi sobimatuks riigipeaks, valiti vabariiklaste presidendikandidaat veenvalt Ühendriikide ajaloo 45. presidendiks.
Kuidas maailma liidrid Donald Trumpi võidu vastu võtsid
Pärast vabariiklaste kandidaadi Donald Trumpi üllatuslikku võitu Ameerika Ühendriikide presidendivalimistel ei läinud kaua, kuni maailma liidrid avaldasid uudise kohta oma arvamust. Suuremas osas väljendati ettevaatlikku optimismi.
«Ma armastan Ameerikat. Tänan teid!»
«USA! USA!» puhkesid hüüded Hiltoni New Yorgi hotelli ballisaalis, kui saabusid uudised, et Donald Trump oli noppinud võidu Ohio ja Florida osariigis. «Kutt, me võidame need valimised!» kõlasid mõne entusiastliku poolehoidja prohvetlikuks osutunud reaktsioonid.
Kui suur võim saab olema president Trumpil?
Äsja USA presidendiks valitud Donald Trump käis valimiste ajal välja palju uskumatuna kõlavaid lubadusi, mis on inimesi pannud tuleviku ees hirmu tundma. Kuigi USA presidendil on suur võim, seisab Trumpi teel siiski palju takistusi, mis ei lase tal vaid enda tahtmist mööda talitada.


description: Poola president kutsus USA uueks riigipeaks valitud Donald Trumpi mitte taganema Washingtoni lubadusest hoida pingete tõttu Venemaaga oma väed NATO idatiival.

title: Poola kutsub Trumpi USA vägesid NATO idatiivale jätma

maintext:
«Poola-Ameerika suhetest on saanud Euroopa ja atlandiülese stabiilsuse tähtis tugisammas,» ütles president Andrzej Duda Trumpi valimisvõidu puhul õnnitledes. «Meil on iseäranis hea meel, et USA otsustas sel aastal NATO Varssavi tippkohtumisel suurendada sõjalist kohalolu Poolas, tugevdades seeläbi alliansi idatiiba.»
«Me loodame siiralt, et teie juhtimisel avanevad meie koostöös uued võimalused,» lisas Duda õnnitluskirjas.
Trump ärritas NATO Ida-Euroopa liikmeid juulis avaldusega, mis seadis kahtluse alla alliansi kollektiivse julgeoleku tagatise.
NATO liidrid leppisid sel suvel kokku plaanis paigutada Poola ja kolme Balti riiki alliansi väed. Poola paigutatakse järgmisel aastal USA pataljon.


description: Rootsi ja Soome meedia teatel toimus täna öösel umbes kella 00.30 paiku Norrköpingi tööstuspiirkonnas võimas plahvatus.

title: Rootsis Norrköpingis toimus võimas plahvatus

maintext:
Norrköpingi politsei esindaja Bo Gunnarssoni teatel oli plahvatusjõud nii tugev, et see lõhkus aknaid ja raputas hooneid. Politsei eraldas turvalindiga plahvatusala, plahvatuse põhjust uuritakse.
Sündmuskohal on plahvatust uurimas ka Stockholmi politsei pommigrupp, kuid veel ei ole teada, kas plahvatuse põhjustas mõni aine või lõhkekeha.
Kuigi hooned said kannatada ja aknaid läks katki, ei saanud mitte ükski inimene vigastada.
Senistel andmetel ei ole keegi plahvatuse toimepanemist omaks võtnud ja kedagi ei ole sellega seoses arreteeritud.
Norrköping asub Rootsi keskosas Ida-Götalandi läänis.


description: Täna, 8. novembril toimuvad USAs presidendivalimisel, mille käigus selgub, kas riigipeaks saab demokraatide kandidaat Hillary Clinton või tema vabariiklasest rivaal Donald Trump.

title: USA presidendivalimiste otseblogi: Clinton läheb valimispäevale vastu eduseisus

maintext:
Postimehe USA päevik: kangestuvad sõrmed Clintoni kampaania lõpuüritusel
Siin blogis jagavad USA presidendivalimisi kajastavad fotograaf Eero Vabamägi ja reporter Kadri Veermäe subjektiivsemaid tähelepanekuid, mis Ühendriikides ringi liikudes silma on jäänud. Päevik täieneb jooksvalt.


description: Eile külastas vabariiklaste presidendikandidaat Donald Trump Pennsylvania osariigis asuvat Hershey'd, kus teda võtsid vastu veendunud toetajad. Küsisime nende käest, miks neile Trump meeldib ning kuidas reageerivad nad siis, kui võitma juhtub mehe demokraadist rivaal Hillary Clinton.

title: Postimehe videolugu USAst Trumpi toetusürituselt: "Mina inimeste genitaale ei võrdle ja selle järgi ei otsusta"

maintext:
Hooldusõde Lori Weidner sõnas Postimehele, et tema hinnangul on aeg selleks küps, et riigis midagi muutuks. «Oleme vanast väsinud. Olen 53-aastane ja tahan muutusi,» põhjendas naine. Trumpi naisteskandaalid Weidnerit ei häiri. «Et selline asi tuleb välja viimasel minutil, pärast kõiki neid aastaid? Ei usu,» sõnas ta.
Apteeker John Nakhta teatas, et tema toetab tegelikult mõlemat kandidaati, sest vihkamise õhkkond on juba liiga tugev. «Loodan aga, et tuleb suur muutus ning seetõttu toetan Trumpi veidi rohkem,» selgitas mees.
Koduperenaine Kristina Wetzel ütles, et tema ei võrdle inimeste genitaale ja ei langeta selle järgi otsust. «Enne tütred pahandasid, kui kasutasin sõna «vagiina», aga mind tõesti ei huvita, kas ta on see või mitte,» teatas kuue lapse ema. Trumpi eelistab Wetzel sellepärast, et riiki tuleb tuua muutusi.
Kuigi Trump väitis ukse taha jäänud inimestele videosilla vahendusel, et neid olevat väljas vähemalt 7000, oli seal inimesi vähemalt kümme korda vähem.
VAATA LÄHEMALT VIDEOST!


description: NATO peasekretär Jens Stoltenberg hoiatas USA presidendiks valitud Donaldd Trumpi, et üksi tegutsemine ei ole hea mõte ei USA ega Euroopa jaoks, vahendab BBC.

title: NATO peasekretär hoiatas Trumpi

maintext:
Stoltenbergi sõnul seisab lääs silmitsi lähiajaloo suurima julgeolekukriisiga.
Presidendikampaania ajal kirjeldas Trump NATOt iganenu- ja üleliigsena. Lisaks muutis ta küsitavaks NATO üheks põhialuseks oleva vastastikuse julgeolekualase abistamise artikli, kui ohustatud riik ei ole ära maksnud oma ettenähtud osa alliansi eelarvesse. Trumpi avaldust peetakse NATO kollektiivkaitse põhimõtte kahtluse alla seadmist.
Observeris avaldatud artiklis tunnistas Stoltenberg, et Trumpil on õigus, kui ta ütleb, et mõned liikmesriigid peaksid pingutama oma rahalise osaluse suurendamise nimel, sest USA panustab praegu NATO eelarvesse umbes 70 protsenti. Kuid ta lisas, et USA-l on alati olnud mängus oma huvid stabiilse Euroopa tagamisel.
«Vabadust, julgeolekut ja heaolu, mida me naudime, on väga lihtne iseenesestmõistetavalt võtta. Praegustel ebakindlatel aegadel vajame tugevat Ameerikat ja Euroopat, kes võtab enda konda osa NATO kantavat koormat,» sõnas endine Norra peaminister.
«Praegu ei ole õige aeg kahtluse alla panna Euroopa ja USA vahelise partnerluse väärtust.»


description: NATO peasekretär Jens Stoltenberg õnnitles Ühendriikide presidenti vastse valimisvõidu puhul.

title: NATO peasekretär ootab Trumpi külla

maintext:
«Ma õnnitlen Donald Trumpi Ameerika Ühendriikide presidendiks saamise puhul. Ning ma ootan temaga koostöö algust,» sõnas Stoltenberg.
«Me seisame silmitsi keerulise julgeolekuolukorraga, mis hõlmab hübriidsõda, küberrünnakuid ja terrorismiohtu. USA juhtimine on alati olnud tähtis. Tugev NATO on kasulik nii Ameerika Ühendriikidele kui ka Euroople,» lisas ta.
«NATO on uuele julgeolekuolukorrale otsustavalt vastanud, kuid meil on veel palju tööd teha. Ja ma ootan härra Trumpiga kohtumist ning tervitan teda Brüsselisse NATO järgmise aasta tippkohtumisele, et arutada edasisi arenguid,» ütles ta.


description: Iraagi vägede Mosulile lähenedes tuleb päevavalgele üha uusi aspekte elust äärmusrühmituse hirmuvalitsuse all. Näiteks ranged piirangud aluspükste kandmise osas, kirjutab CNN.

title: ISISe aladel võib vale aluspesu eest saada surmanuhtluse

maintext:
Iraagi valitsusväed leidsid iidsete Hamman al-Alili termide juurest Mosulist lõunas sildi, mis juhendab Islamiriigi aladel elavaid inimesi, millist aluspesu kanda. Reeglite rikkumise eest on määratud rasked karistused.
Plakat kujutab erinevaid läänemaailmas levinud meeste aluspükse, millele on peale tõmmatud punane rist. Selle asemel soovitatakse kanda pikki lohvakaid nabast põlvini ulatuvaid pükse või ümber keha seotud rätti.
ISISe eest põgenevad inimesed on teatanud reeglite rikkumisele järgnenud ränkadest karistustest – pea maha võtmine, piitsahoobid, vangistus või džihadistide heaks tunnelite kaevamine on mõnedest pesuetiketi vastu eksimise eest antavatest nuhtlustest.
Islamiriigi regulatsioonid laienevad peale pesu veel paljudele muudele asjadele. Näiteks on keelatud televiisori vaatamine või muusika kuulamine, keelatud on telefonikõned, suitsetamine ja juuste lõikamine.
Kuid viimatine avastus näitab, kui sügavale inimeste privaatsfääri džihadistid on tunginud.


description: Austraalia Suure Vallrahu piirkonnas turistide seas populaarses paigas sai snorgeldades surma kaks Prantsuse turisti, teatasid eile võimud ja meedia.

title: Austraalia Suure Vallrahu piirkonnas hukkus kaks Prantsuse turisti


authors:
Ap Bns
Reuters Scanpix

description: Filpiinide president Rodrigo Duterte ütles täna, et kaalub Venemaa eeskujul Rahvusvahelisest Kriminaalkohtust (ICC) lahkumist, sest talle võidakse esitada süüdistus uimastivastases sõjas tuhandete inimeste tapmises.

title: Duterte ähvardab Filipiinid Rahvusvahelisest Kriminaalkohtust välja viia

maintext:
Duterte ütles enne lendu Peruusse Aasia ja Vaikse ookeani liidrite iga-aastasele kohtumisele, et ÜRO ei ole suutnud sõdu peatada. Kui Hiina ja Venemaa otsustavad luua uue maailmakorra, on tema esimene, kes nendega ühineb ja ÜRO-st lahkub, sest viimases on jäme ots USA käes.
Duterte kritiseeris ka ülemaailmset kliimalepet, sest selle rikkujatele ei ole ette nähtud karistusi ning pole selge, missugused tööstusriigid toetavad rahaga arenguriikide püüdeid maakera soojenemist pidurdada. Sellepärast ei tahagi presidendiks valitud Donald Trump kulutada USA raha võitluseks kliimamuutuse vastu, seletas Filipiinide riigipea.
Duterte ütles, et kaalub võimalust tuua Venemaa eeskujul Filipiinid ICC-st välja, sest seal pekstakse ainult väikseid, aga tuhandete Süürias ja Iraagis pommirünnakutes hukkuvate naiste ja laste heaks ei tehta midagi.
Filipiinide president kohtub Limas ka Vene riigipea Vladimir Putiniga. Ta palus omavahelist kohtumist põhjendusega, et tahab Putini kui oma iidoliga sõbraks saada.
Inimõiguslased väidavad, et Duterte uimastivastases võitluses on juulist alates surma saanud üle 4000 arvatava uimastikasutaja ja diileri, mille eest võidakse ta Rahvusvahelise Kriminaalkohtu alla anda.


authors:
Margus Parts
Ap Scanpix

description: Concorde (prantsuse keeles «ühtsus») on ainus edukalt regulaarliinidel lennanud ülehelikiiruseline reisilennuk. Wikipedia andmetel toimus selle esimene kommertslend 1976. aasta 21. jaanuaril ja viimane 2003. aastal New Yorgist Londonisse.

title: Lennuhiiu traagiline lahkumine


description: USA presidendi Barack Obama sõnul ütles ta pühapäeval oma Vene kolleegile Vladimir Putinile, et ta tahab jõuda Ukraina kriisi lahendava kokkuleppeni veel enne oma ametiaja lõppu järgmise aasta jaanuaris.

title: Obama tahab Ukraina kriisi lahendavat lepet veel enne ametistlahkumist


description: USA peatne president Donald Trump määras reedel oma Valge Maja üleminekumeeskonna juhiks oma asepresidendi Mike Pence'i ning taandas New Jersey kuberneri Chris Christie' üleminekumeeskonna asejuhiks.

title: Trumpi üleminekumeeskonda asub juhtima Pence

maintext:
IT-miljonär Hardi Meybaum: Trumpi plaanid head ei pruugi tähendada
Oma idufirma GrabCad 100 miljoni dollariga müünud eestlasest ettevõtja Hardi Meybaum ütles, et USA uuel presidendil Donald Trumpil on olnud plaane, mis midagi head ei pruugi tähendada.
Ärimees teenis Trumpi võidule panustamisega 100 000 naela
Briti ärimees John Mappin panustas USA vabariiklaste presidendikandidaadi Donald Trumpi võidule ja võitis 100 000 naela (116 300 eurot), kuna Trump sai piisava arvu valijameeste hääli, et saada presidendiks.
Andres Laiapea: Trump ei võitnud, Clinton kaotas
Donald Trumpi valimine USA presidendiks oli tingitud Hillary Clintoni ebapopulaarsusest, mitte tema enda populaarsusest. Küsitlused ei eksinud, vaid mõjutasid valimiste tulemust, kirjutab blogija Andres Laiapea.
Trumpi-vastane protest kasvas mässuks
Vastvalitud Ühendriikide presidendi Donald Trumpi- vastased protestid kestavad mitmes USA linnas juba teist päeva, Portlandis on meeleavaldused üle läinud mässuks.
Los Angelese ja New Yorgi linnad tahavad jääda immigrantide turvatsoonideks
New Yorgi ja Los Angelese ametnikud avaldasid eile lootust, et presidendiks valitud Donald Trump ei täida oma kampaanialubadust kaotada riiklik toetus migrantide turvatsoonidele, mis kaitsevad riigi dokumenteerimata migrante, vahendab Reuters.
Pildid ja video: kehakeele eksperdi arvates oli Trumpi ja Obama vahel pinge
Eile kohtusid Washingtonis Valges Majas esmakordselt president Barack Obama ja jaanuaris 2017 USA presidendiks saav Donald Trump.
USAs kasvavad rassistlikud rünnakud, Ku Klux Klan värbab avalikult liikmeid
Donald Trump lubas oma võidukõnes olla president kõikidele ameeriklastele, kuid sellest hoolimata on rassilised pinged Ühendriikides viimastel päevadel plahvatuslikult kasvanud, kirjutab Quartz.
Tour de Trump ja profimaadlus ehk USA president on spordipoiss
Kui USA eelmine president Barack Obama oli tuntud suure korvpallifännina, siis tema järglane Donald Trump on pigem kodumaise jalgpalli ja ka pesapalli huviline. Üks USA kuulsamaid jalgpallureid Tom Brady on Trumpi sõnul tema lähedane sõber ja ka oma kampaania ajal ülistas ta Bradyt korduvalt. Seoseid spordiga on värskel presidendil palju. 1983. aastal oli Trump New Jersey Generalsi jalgpalliklubi omanik. Klubi kuulus USFLi liigasse, mis läks kaks aastat hiljem pankrotti. Väidetavalt oli pankroti põhjuseks Trumpi idee panna liiga konkureerima riigi võimsaima profiliigaga NFL.
Henrik Roonemaa: kas sina näed oma Facebookis EKRE valijaid?
Vestlesin hiljuti suure Eesti ettevõtte turundusjuhiga ja tuletasin talle meelde tema ettevõtte mõne aasta tagust reklaamikampaaniat, kus nad sidusid oma brändi Eesti maa ja looduse iluga. Kas see oli edukas kampaania? küsisin. Väga edukas, vastas ta. Ja lisas kohe, et praegu ta kindlasti enam sellist kampaaniat ei teeks.


authors:
Business Insider Pm
Susan Walsh Ap Scanpix

description: Ka Barack Obama nagu miljonid inimesed üle maailma pidid enda jaoks mõtestama möödunud nädalal toimunud USA presidendivalimiste lõpptulemust, kus järgmiseks riigipeaks valiti vabariiklasest Donald Trump.

title: Kuidas seletas Obama Trumpi võitu oma tütardele?

maintext:
Kui USA väljaanne The New Yorker küsis presidendilt, kuidas ta Trumpi võitu oma tütardele seletas, vastas Obama: «Ma ütlesin neile, et inimesed on keerulised. Ühiskonnad ja eri kultuurid on väga keerulised... See ei ole matemaatika, bioloogia ega keemia. Tegu on elavate organismidega ja see on segane värk. Sinu ülesanne korraliku kodaniku ja inimesena on pidevalt leida kinnitust ja võidelda selle eest, et inimesi koheldaks hoolivalt, austusväärselt ja mõistvalt.
Ja kui sa pead elu jooksul silmitsi seisma vastulöökidega, siis ära hakka arvama, et maailma lõpp on käes. Vaid ütle, okei ja püüa üles leida need kohad, kus sa saad edasi liikuda.»
Pärast valimispäeva on Trumpi ja Obama suhted kulgenud - vähemalt avalikkuse ees - lepitavas toonis. Möödunud nädala erakohtumise lõppedes kinnitas Obama, et teeb omalt pool kõik, et võimu üleandmine Trumpile oleks sujuv.


description: Türgis Diyarbakıri provintsis pidas politsei laupäeval kinni kaks Rootsi teleajakirjanikku, kes filmisid sõjaväeoperatsiooni tsooni lähistel, teatas kohalik uudisteagentuur.

title: Türgis peeti kinni kaks Rootsi ajakirjanikku


description: USA linna San Diegot ja Mehhiko Tijuanat eraldav müüriosa on üks väheseid kohti kahe riigi vahelisel piiril, kus lahusviibivatel perekondadel on lubatud kohtuda. Uudistekanali Al-Jazeera käis koha peal nendega rääkimas.

title: Video ja galerii: USA mehhiklased kardavad Trumpi tara

maintext:
USA-Mehhiko müür on täpselt sama palju isiklik, kui see on poliitiline. See on koht, kus lahusviibivad pered saavad taas kohtuda. See müüriosa asub San Diego ja Tijuana vahel, märgitakse videos.
Ramon Burnoa kohtub siin igal nädalavahetusel oma tütardega. «See on hetk, kui me saame taas teineteise seltskonda nautida. Ja me näeme teineteist vähemalt mõned sekundid või minutid.»
Üks vastvalitud president Donald Trumpi valimislubadusi on ehitada veel rohkem ja suuremaid piiritarasid. «Ma ei tea, kui tõsi taga tal selle tara ehitamisega on, aga ma arvan, et see on hetkel meie suurim hirm. Sest kui nad selle ära teevad, ei saa me enam oma peredega siin kohtuda, isegi kui see on vaid mõneks minutiks.»
Ka Ramoni tütar Erika on oma pere tuleviku suhtes murelik. «See on ainus võimalus mul oma peret näha, sest nemad ei saa tulla siia ega mina ja mu õde ei saa minna sinna. Muidugi oleme me mures. Ma arvan, et kõik siin on.»
Paljud USA poolel elavad sugulased on ilma registreerimata ja kardavad maalt välja saatmise pärast.
«Ma arvan, et Trump hakkab ebaseaduslike immigrantide nende töökohtades ja see on nende kõige nõrgem koht, sest ilma tööta pole siin võimalik ellu jääda. Siin ei ole kunagi varem olnud presidenti, kes oleks teinud latiinode ja mehhiklaste kohta nii palju rassistlikke märkusi.»


authors:
Erik Eenlo
Bns-I Välisuudiste Toimetaja
Ap Scanpix

description: Hiina president Xi Jinping ja USA riigipea Barack Obama pidasid eile Peruus viimase kohtumise riigijuhtidena, Xi sõnul on kahe riigi suhted pöördepunktis.

title: Xi: Hiina-USA suhted pöördepunktis

maintext:
«Loodan, et pooled tegutsevad edaspidi üheskoos ja keskenduvad koostööle, tulevad toime meie erimeelsustega, tagavad sujuva ülemineku kahe riigi suhetes ja selle, et suhted tulevikus laieneksid,» ütles Xi Peruu pealinnas Limas peetava kohtumise algul.
Obama sõnas, et USA ja Hiina suhted on tähtsaimad maailmas ning ta tahab kasutada võimalust, et märkida kahe riigi ühistööd püsivamate ja viljakamate kahepoolsete sidemete rajamisel.
USA presidendi sõnul on Washington ja Peking etendanud kliimamuutustega toimetulemisel tähtsat rolli, riigijuhid on ühtsed vastuseisus Põhja-Korea provokatsioonidele ja kavatsevad hoogustada jõupingutusi Korea poolsaare tuumavabaks muutmisele.
«Usun jätkuvalt, et konstruktiivsed USA-Hiina suhted tulevad kasuks meie rahvastele ja kogu maailmale,» lausus ta. "Oleme näidanud, mida on võimalik saavutada, kui meie riigid koostööd teevad.»
Obama sõnas ka, et ootab siirast mõttevahetust valdkondades, kus kahe valitsuse vahel on erimeelsusi. Ühendriikide riigipea sõnul on Washington ja Peking muuhulgas eri meelt võrdsete tingimuste loomises kahe riigi ettevõtete konkurentsile, innovatsioonipoliitikates, ületootmises ja inimõiguste alal.
Xi ja Obama osalevad Limas Aasia ja Vaikse Ookeani Majanduskoostöö (APEC) foorumi tippkohtumisel. Tegemist on kahe mehe üheksanda kohtumisega alates Obama ametisseastumisest 2009. aasta jaanuaris. Xi sai Hiina presidendiks 2013. aasta algul.
Presidentide kohtumisele annab tooni USA riigipeaks valitud Donald Trumpi kampaaniaaegne kriitika Hiina aadressil.
Vabariiklane süüdistas Pekingit muuhulgas kliimamuutuste leiutamises ning kaubandusreeglite rikkumises.
Obama presidentuuri ajal on Hiina ja Ühendriigid järk-järgult koostööd tõhustanud ja üritanud piirata erimeelsustest tekkivat kahju.
Hiina-USA suhetes on tüliõunteks ka Lõuna-Hiina mere territoriaalvaidlused, kus Hiina ennast üha jõulisemalt kehtestab, ning Hiina küberrünnakud ja -spionaaž Ühendriikide firmade ja valitsusasutuste vastu.
Valge Maja hinnangul on tal õnnestunud siduda Peking piiratud reeglitega küberjulgeoleku alal.
Obama administratsiooni Hiina-poliitikat on suuresti hallanud rahvusliku julgeoleku nõunik Susan Rice. «Läbikäimise tihendamises Hiinaga peitub tõeline väärtus. Rohkem diplomaatiat, suhtluskanaleid ja mitmetasandilisi arutelusid. See võib sageli tulemusi anda,» sõnas Rice kohtumise eel AFP-le.


description: Tiibeti autonoomse piirkonna keskuse Lhasa ühes elavamas piirkonnas Bayis on üha rohkem tekkinud traditsioonilisi teemajasid ja moebutiike. Nende omanikud on ning seal käivad nii tiibetlased kui ka hani hiinlased. Kriitikute sõnul on suurenenud jõukuse taga Peking, kes üritab nii rahu osta.

title: Hiina üritab Tiibetis rahu osta


description: Saksamaa liidukantsler ja Kristlik-Demokraatliku Liidu (CDU) juht Angela Merkel teatas täna, et kandideerib 2017. aasta üldvalimistel neljandaks kantsleri ametiajaks.

title: Angela Merkel kandideerib neljandat korda kantsleriks


description: Suurbritannia euroskeptikute ja Donald Trumpi toetajate vahel on võrsunud teatud laadi hingesugulus. Hoolimata sellest, et neid lahutab ookean, ühendab neid ühine eesmärk: raputada võimult valitsev süsteem ja seda šokeerida.

title: Trump ja Farage - kaasvõitlejad ja hingesugulased


description: Saksa kantsler Angela Merkel ütles täna, et Venemaa võib üritada mõjutada Saksamaa 2017. aasta parlamendivalimisi küberrünnakute või väärinformatsiooni levitamisega.

title: Merkel hoiatas Venemaa võimaliku sekkumise eest parlamendivalimistel

maintext:
«Oleme juba pidanud tegelema Venemaalt lähtunud veebirünnakutega või uudistega, mis külvavad valeinformatsiooni,» ütles Merkel Berliinis ühispressikonverentsil Norra peaministri Erna Solbergiga.
«Sellega tegelemine on praegu igapäevane ülesanne», lisas kantsler. «Seega võib juhtuda, et see etendab ka valimiskampaanias rolli.»
Washington süüdistas Kremlit USA presidendivalimistesse sekkumises ning Merkelilt küsiti, kas Saksamaa võib oma valimistel kogeda midagi sarnast.
Saksa siseluureteenistus süüdistas aasta algul Venemaad küberluures ja sabotaažis, kaasa arvatud juhtumis, mis puudutas möödunud aastal Saksa parlamendi alamkoda.
Sakslased lähevad parlamendisaadikuid valima 2017. aasta septembris. Merkel pole veel oma kandidatuuri välja kuulutanud, kuid ootus, et ta kandideerib neljandat korda, on laialt levinud.


authors:
Jürgen Tamme
Välisuudiste Toimetaja

description: Neil päevil 18 aastat tagasi hakkas Ameerika Ühendriikide esindajatekoja õiguskomisjon lõpetama uurimist, mis käivitas president Bill Clintoni tagandamise. Andrew Johnsoni ja Richard Nixoni kõrval sai Bill Clintonist kolmas ametis olev riigipea, kes seisis seetõttu silmitsi tagandamisega Kongressis.

title: AJA PEEGEL: Bill Clintoni pahad päevad


description: Kaks inimest jäid liiklusvahendisse lõksu ja üle 50 viidi haiglasse pärast seda, kui tramm Londoni lõunaosas rööbastelt maha sõitis, vahendab Reuters.

title: Londonis läks ümber tramm, vigastatuid on üle 50

maintext:
«Paljud inimesed on haiglasse viidud ja kahjuks on mõned õnnetuses ka elu kaotanud,» ütles Briti politsei abikonstaabel Robin Smith, täpsustamata hukkunute arvu.
Politsei sõnul saabus neile kell 6:10 kohaliku aja järgi teade, mille kohaselt oli tramm Croydoni peatuse lähedal rööbastelet maha sõitnud ja ümber vajunud.
«Me oleme andnud paljudele esmaabi ja 50 inimest on toimetatud haiglasse,» sõnas Londoni kiirabi kõneisik.
Päästmisel osaleb kaheksa tuletõrjeautot, neli päästjate eriüksust ja 70 tuletõrjujat.
«Päästjad on vabastanud trammist palju inimesi, kuid kaks inimest on ikka veel lõksus,» teatas Londoni tuletõrje esindaja Jo Kenny.


description: Suurbritannia valitsusel pole Brexitiks endiselt mingit plaani ja strateegias ei pruugita jõuda üksmeelele veel kuue kuu jooksul, seisab valitsuskabineti jaoks koostatud lekkinud memos.

title: Leke: Brexitiks pole endiselt mingit plaani

maintext:
The Timesi kätte sattunud memos hoiatatakse, et parlament töötab kuni 500 Brexitiga seotud projekti kallal ja võib vajada 30 000 inimest lisatööjõudu. Euroliidust lahkumiseks pole aga seni ühtset strateegiat, kuna valitsuskabinett on lõhenenud, kirjutab BBC.
Valitsus neid väiteid aga omaks ei võta. Transpordiminister Chris Grayling ütles, et tal pole aimugi, kust selline memo pärineda võib.
Peaminister Theresa May loodab anda käiku Artikkel 50 Euroopa Liidust lahkumise alustamiseks järgmise aasta märtsis.
BBC korrespondendi Chris Masoni sõnul näitab lekkinud memo seda, kui keerukas, vastuoluline ja vaevanõudev Brexiti protsess olema saab.
Valitsuskabinetile mõeldud memo pealkirjaga «Brexiti uuendused», mille kirjutas anonüümne konsultant, jagab arvamust, et valitsuse otsusteks Brexiti asjus läheb veel vähemalt kuus kuud.


description: Ajakiri Time töötas läbi kõik 48 alates aastast 1824 peetud Ameerika Ühendriikide presidendivalimist – ekspertide hinnangul oli just too aastanumber hetkeks, mil hakkas valitsema praktiline kaheparteisüsteem. Kolmel korral otsustas valimiste tulemuse kõigest paarsada häält.

title: Kolm ülinappi presidendiheitlust Ameerika ajaloos

maintext:
2000 – George W. Bush võdab Al Gore`i
George W. Bush Foto: Xinhua/Scanpix
Valimiste saatuse määrasid 537 häält Florida osariigis, mis läksid vabariiklaste kandidaadile George W. Bushile. Häälte ülelugemine vaidlustati, mistõttu andis Ülemkohtu otsus võidu Bushile.
1876 – Rutherford B. Hayes võidab Samuel Tildeni
Rutherford B. Hayes. Foto: Scanpix
Üks kõige vastuolulisemaid valimisi Ühendriikide ajaloos. Demokraadist New Yorgi kuberner Samuel Tilden teenib küll rahva suurema toetuse, kuid Ohio kubernerist vabariiklane Rutherford B. Hayes võidutseb valijameeste kogus. Tõenäoliselt said otsustavaks kõigest 889 Lõuna-Carolinas Hayesi heaks antud häält.
1884 – Grover Cleveland võidab James G. Blaine`i
Grover Cleveland. Foto: Scanpix
Heitluse lõpptulemuse New Yorgi kuberneri, demokraat Grover Clevelandi ja tema vabariiklasest rivaali, Maine`i senaatori James G. Blaine`i vahel määravad vaid 1047 häält, mille Cleveland teenis oma koduosariigis.
Ülal on toodud välja vaid kolm kõige tihedamat rebimist – kui mõnes osariigis oleks muutnud meelt kokku vähem kui 10 000 inimest, oleksid võinud teistsuguse tulemusega lõppeda ka presidendivalimised aastail 1844, 1848 ja 1916.


description: Austraalia saadab sajad migrandid, keda praegu hoitakse kinnipidamiskeskustes Nauru ja Manuse saartel USAsse, vahendab CNN.

title: Austraalia saadab põgenikud Ühendriikidesse

maintext:
Austraalia peaminister Malcolm Turnbulli sõnul on tegu ühekordse leppega ja seda ei korrata. Peaminister lisas, et kokkulepe puudutab vaid praegu kinnipidamiskeskustes viibivaid migrante ja eelisjärjekorras viiakse minema naised, lapsed ja pered.
Nauru ja Manuse saartel hoitakse umbes 1300 inimest, kes on üritanud ebaseaduslikult Austraaliasse migreeruda ja asüüli paluda. Enamus neist pärinevad Lähis-Idast- põhiliselt Afganistanist ja Iraanist.
Inimõiguslased on neid kinnipidamiskeskusi korduvalt kritiseerinud mitmete inimõigusrikkumiste eest.
Turnbull ei avaldanud, mitut migranti lepe puudutab või millal nende ümberpaigutamisega algust tehakse. Ta sõnas vaid, et selle eest hakkab hoolitsema Ühinenud Rahvaste Organisatsioon (ÜRO) ja see võtab aega.
Ka on ebaselge, kas USA uus president Donald Trumpi võimuletulek tehingut mõjutama hakkab.


description: Indoneesia Jaava saarest 320 kilomeetrit edelas India ookeanis leidis teisipäeval aset maavärin magnituudiga 6,0, teatas Venemaa geofüüsika teenistus.

title: Jaava saarest edelas leidis aset maavärin magnituudiga 6,0

maintext:
Kui mõni inimene pidi täna hommikul autot lume alt päästma, siis Lasnamäel elavat meest tabas eestlastele sootuks tavatum nähtus: ilmselt tingisid Väo karjääri lõhkamistööd maavärina magnituudiga 1,2.
Itaalia kesk- ja lõunaosa pühapäeval raputanud maavärinale on järgnenud umbes 1100 järeltõuget, teatas riiklik geofüüsika ja vulkanoloogiainstituut teisipäeval.
Itaallased elasid üle põrgu, kuid halvim võib olla alles ees
Tuhanded Kesk-Itaalia elanikud, kes on viimase kolme kuu jooksul üle elanud neli tugevat maavärinat pelgavad uut katastroofi, eelistasid viimased kaks ööd veeta autodes ja telkides või lahkuda sootuks kodupaigast. Osa leidis ajutise varjupaiga ka spordisaalides või hotellides.


authors:
Afp Bns
Kamil Zihnioglu Ap Scanpix

description: Prantsuse uurijad teatasid eile, et on avastanud Pariisi eeslinnas relvapeidiku, kus oli muu hulgas granaadiheitjaid, raketiheitja, kuuliveste, relvi ja laskemoona.

title: Pariisi eeslinnast leiti relvapeidik


description: Venemaal tähistatakse täna rahvusliku ühtsuse päeva, millega meenutatakse 17. sajandil aset leidnud sündmusi, mis panid aluse Vene impeeriumile ning selle verisele ajaloole.

title: Galerii: Venemaal tähistati 17. sajandil saavutatud võitu Poola üle

maintext:
Rahvusliku ühtsuse päevaga tähistatakse Vene vägede võitu 1612. aastal pealetungivate Poola vägede vastu ja sellega Poola võimu alt vabanemist. Venemaa ajalookäsitluse kohaselt andis vägesid juhtinud Kuzma Minini ja viikingitest pärinev väepealik Dmitri Požarski kangelaslik tegu hoo sisse vabastusliikumisele.
Esimest korda tähistati rahvusliku ühtsuse päeva president Vladimir Putini juhtimisel Venemaal 2005. aastal. Kui esimestel aastatel see venemaalaste suurt poolehoidu ei võitnud, olles pigem Kremli-meelsete noorteliikumiste ja marurahvuslaste kogunemispäev, siis pärast Krimmi annekteerimist on selle populaarsus võimude eestvedamisel kasvanud. See aga ei tähenda, et enamus idanaabritest teaks, mida sel päeval tähistatakse.


authors:
Politico Pm
Foto
Drew Angerer Afp
Carolyn Kaster Ap

description: Ameerika Ühendriikide sisejulgeolekuministriks pürgiv Kris Kobach jäi üleeile USA presidendiks valitud Donald Trumpiga koos poseerides sel moel uudisteagentuuri AP fotograafi kaamerasilma ette, et paljastas osaliselt ka oma üheaastase julgeolekuplaani.

title: Pildid: Trumpi nõunik paljastas tahtmatult oma salajase terrorivastase kava


authors:
Ap Bns
Handout Reuters Scanpix

description: USA idaosas Tennessee osariigis Chattanoogas hukkus esmaspäeval koolibussi õnnetuses kuus inimest, teatasid kohalikud võimud.

title: USA-s hukkus koolibussi õnnetuses kuus inimest


description: Euroopa Liit peaks seoses vahistamistelainega muutma suhtumist Türgisse ning peatama miljarditesse eurodesse ulatuva abi, kui Ankara ei pea kinni blokiga sõlmitud rändeleppest, ütles täna Austria välisminister Sebastian Kurz.

title: Austria tahab Türgi rahata jätta

maintext:
Suursaadik Marin Mõttus: Türgist, pikemalt kui päevauudis
Eesti on praeguses keerulises olukorras otsustanud rääkida Türgiga, mitte Türgist, kirjutab Eesti suursaadik Ankaras Marin Mõttus. Ta kirjeldab Eesti ja Türgi suhete tausta ja praegust seisu ning väidab, et kahe riigi tipptasemel kohtumistel ei tegeleta keerutamisega.


description: Endine USA suursaadik Venemaal Michael McFaul ütles reedel, et Moskva kehtestas temale viisakeelu vastusammuna kõrgetele Vene ametnikele kehtestatud viisakeelule.

title: Moskva kehtestas USA endisele suursaadikule viisakeelu

maintext:
McFauli sõnul taotles ta viisat Venemaale sõitmiseks detsembris juhuks, kui USA presidendivalimistel oleks võitnud Hillary Clinton.
McFaul oli USA suursaadik Venemaal 2012.-2014. aastani ning hetkel töötab ta Stanfordi ülikoolis. «Olen Venemaa otsuses äärmiselt pettunud,» ütles ta.
Nüüdse teaduri sõnul on ta Venemaale reisinud sadu kordi. Ta lisas, et tal on seal ka palju sõpru ning on pühendanud enamuse oma karjäärist Venemaa uurimisele.
Anonüümsust palunud Vene välisministeeriumi allikas kinnitas keelu olemasolu Vene meediale.
«On tõsi, et McFaul on sümmeetriliste sanktsioonide nimistus,» ütles allikas. McFaul on sellest teadlik, lisas ta.


description: Demokraat Hillary Clinton süüdistas laupäeval USA Föderaalse Juurdlusbüroo (FBI) direktorit James Comeyt oma kaotuses presidendivalimistel, väites, et juurdluse taasavamine tema elektronkirjavahetuse osas peatas tee võidule.

title: Clinton süüdistas FBI juhti valimiskaotuses

maintext:
Clinton ütles konverentskõnes oma rahakogujatele ja annetajatele, et Comey kaks kirja kongressile kallutasid kaks võtmeosariiki vabariiklase Donald Trumpi kasuks, vahendas Ühendriikide meedia.
«On palju põhjusi, mis need valimised ei olnud edukad,» märkis demokraat Clinton oma üleriigilisele rahanduskomiteele.
«Kuid meie analüüs ütleb, et Jim Comey kiri, milles tõstatati põhjendamatuid ja alusetuid kahtlustusi, peatasid meie hoo,» lausus ta.
Vähem kui kaks nädalat enne valimisi, 28. oktoobril teatas Comey, et FBI on avanud uue juurdluse seoses Clintoni elektronkirjavahetusega tema välisministriks oleku päevilt. Comey ütles siis, et agentuur kavatseb välja selgitada, kas uutes avalikuks tulnud e-kirjades on salajast informatsiooni, ning ühtlasi anda hinnang nende tähtsuse kohta uurimisele
Vaid kaks päeva enne valimisi teatas ta oma teises kirjas, et uutes e-kirjades mingit rikkumist ei avastatud ning et FBI ei muuda oma juulikuist soovitust Clintonile mitte süüdistust esitada.
Kui esimene kiri avas vanad haavad ja meenutas valijatele seda vastuolulist seika, siis teine aktiveeris Clintoni sõnul Trumpi valijaskonda.
Kirjad avalikustati hetkel, kui Clinton oli kasvatamas populaarsust pärast tugevat etteastet kõigil kolmel väitlusel vabariiklaste kandidaadiga ja teateid Trumpi naisteahistamisest minevikus.
«Pärast kolmandat debatti tundsime end väga kindlalt,» vahendas Clintoni sõnu anonüümsust palunud allikas, kes konverentskõnel osales. «Kampaaniaanalüüs näitas meie edumaad kõigis kaalukeeleosariikides peale kahe, kus olime viigis või protsendipunkti võrra taga. Arizonas me olime viigis. Me tundsime tõelist pärituult.»
Kuid tema sõnul mängis FBI viimasel minutil sellist osa, millest oli võimatu üle saada.
Juulis märkis Comey, et puuduvad tõendid selle kohta, nagu rikkunuks Clinton välisministrina seadust. Ta nimetas tollal Clintoni tegevust äärmiselt ettevaatamatuks.
FBI juhti on tabanud terav kriitika seoses Clintoni juurdluse taasavamisega vahetult valimiste eel, teadmata seejuures, kas uued elektronkirjad on üldse olulised.
Clinton kasutas välisministrina valitsuse ja eraasjade ajamiseks eraserverit. Uudisteagentuur Associated Press avalikustas serveri olemasolu 2015. aastal ning sestpeale on see korduvalt olnud vabariiklaste ja avalikkuse löögi all.


authors:
Afp Bns
Ap

description: USA president Barack Obama ja Euroopa liidrid rõhutasid tänasel kohtumisel Berliinis, et koostöö rahvusvahelistes organisatsioonides, kaasa arvatud NATOs peab jätkuma.

title: Obama ja Euroopa liidrid: koostöö NATOs peab jätkuma


authors:
Afp Bns
Foto
Scanpix Reuters Darren Hauck

description: USA presidendiks valitud Donald Trump ütles lahti valgenahaliste marurahvuslaste toetajaskonnast, kes nädalavahetusel tähistasid Trumpi võitu natsitervitusete saatel.

title: Trump ütles lahti valgenahaliste marurahvuslaste toetusest


description: Montenegro prokurör ütles pühapäeval, et oktoobrikuiste parlamendivalimiste ajale kavandatud valitsusvastase rünnaku taga olid Vene rahvuslased, ent Moskva seotuse kohta tõendid puuduvad.

title: Prokurör: Montenegro valitsusvastase vandenõu eesotsas olid Vene rahvuslased

maintext:
Montenegro politsei vahistas 16. oktoobri valimiste eelõhtul rühma serblasi, väites, et nad plaanisid röövida pärast valimisjaoskondade sulgemist peaminister Milo Đukanovići, hõivata parlamendi ja kuulutada opositsiooni võitu.
Organiseeritud kuritegevuse ja korruptsiooni eriprokurör Milivoje Katnić ütles pühapäeval ajakirjanikele, et vandenõu taga oli umbes 50 Venemaalt, Serbiast ja Montenegrost pärit inimese «mõjuvõimas organisatsioon».
«Korraldajad on Vene rahvuslased. Nende eesmärk oli peatada Montenegro edenemine Euto-Atlandi teel ning eriti NATO-ga liitumine,» ütles Katnić.
Eriprokurör lisas samas, et neil puuduvad andmed Vene riigi seotusest.
«Me jätkame koostööd Venemaaga, sest selle kuritegeliku rühmituse organiseerijad on Vene kodanikud,» sõnas Katnić, lisades, et kaks vandenõuga seotud Vene kodanikku on endiselt jooksus.
Neliteist vahistatut, kelle seas on endine Serbia kõrge politseiametnik, on võetud kuuks ajaks vahi alla. Kuus algselt vahistatut on vabadusse lastud.
Montenegro meedia teatel võitles üks vandenõulaste juhte Aleksandar Sinđelić Ida-Ukrainas venemeelsete separatistide ridades.
Eriprokurör ütles ka, et tema ametkond kahtlustab ühe Montenegro opositsioonipartei osalust vandenõus. Kohaliku meedia teatel on asjasse segatud peamine opositsioonipartei, venemeelne Demokraatlik Rinne. Erakond on väited tagasi lükanud.
Demokraatlik Rinne pooldab tihedamaid sidemeid Venemaa ja Serbiaga ning on vastu NATO ja Euroopa Liidu liikmesusele.
NATO esitas detsembris Montenegrole liitumiskutse.
Ehkki Đukanović Demokraatlik Sotsialistide Partei (DPS) võitis oktoobrikuised valimised, paneb kauaaegne peaminister ameti maha ning uut valitsust hakkab moodustama tema asetäitja Duško Marković.


description: Demokraatide presidendikandidaat Hillary Clinton on kirjavahetusskandaalis süüdi, ütles vabariiklaste presidendikandidaat Donald Trump Föderaalse Juurdlusbüroo avaldust kommenteerides.

title: Trump FBI otsusest: Clinton on süüdi ja teda ootab kohus

maintext:
«650 000 ekirja pole kaheksa päevaga võimalik läbi vaadata,» ütles Trump eile. «Inimesed, see pole võimalik. Hillary Clinton on süüdi.»
FBI juht Comey teatas eile, et büroo ei hakka uuesti Clintoni tegevust uurima, kuna hiljutises ekirjalekkes pole midagi, mis viitaks Clintoni süüle.
Trumpi sõnul on ta kindel, et uurimine viiks lõpuks tulemusteni. «Tema kuritegude uurimine vältab pika-pika aega,» ütles Trump, kelle sõnul ei lase FBI eriagendid Clintonil puhtalt pääseda.
Clintoni kampaaniat on saatnud kirjavahetusskandaal ajast, mil ta oli veel Ühendriikide välisminister. Kui suvel teatas FBI, et ei esita Clintonile süüdistust, siis oktoobri lõpus teatas büroo ühe teise uurimise käigus leitud kirjadest, mis võivad näidata, et Clinton jagas välisministrina oma isiklikku meiliserverit kasutades meeskonnaliikmetega riigisaladust sisaldavaid kirju.
«Uurimise käigus midagi sellist ei avastatud, mis oleks andnud põhjust oma juulikuist hinnangut muuta,» ütles Comey eile.
Trump on lubanud presidendiks saades Clintoni kirjasaagat uurida ning kui tema süü saab tõestatud, siis Clintoni vangi panna.


description: Erinevalt USA eelmisest vabariiklasest presidendist George W. Bushist ei ole Donald Trump idioot, ütles Prantsuse näitleja Gerard Depardieu täna antud intervjuus.

title: erinevalt Bushist ei ole Trump idioot -

maintext:
«Erinevalt George W. Bushist ei ole Trump idioot, ta ütleb asju, mis on suuremad kui ta ise. Keegi ei tea, milleks ta suuteline on,» ütles Depardieu usutluses ajalehele Journal du Dimanche. Depardieu süüdistas Trumpi võidus poliitikute kasvavat irdumist tavaliste valijate tunnetest ja soovidest.
«See on hea õppetund poliitikutele, kes ei ole pikka aega mitte midagi teinud,» ütles näitleja. «Usaldus on kadunud, inimesed tahavad kontrolli tagasi enda kätte.» Nagu Trump, on ka Depardieu sõbralikes suhetes Vene presidendi Vladimir Putiniga ning võttis protestiks maksutõusu vastu 2013. aastal Vene kodakondsuse.


authors:
Guardian Pm
Ap

description: Venemaa teatas, et lahkub Rahvusvahelisest Kriminaalkohtust (ICCst) päev peale seda, kui organisatsioon avaldas raporti, mis nimetas Venemaa Krimmi annekteerimise okupatsiooniks, vahendab Guardian.

title: Venemaa lahkus Rahvusvahelisest Kriminaalkohtust


description: Ukraina president Petro Porošenko avaldas täna lootust, et Kiiev saab viisavabaduse Euroopa Liiduga enne 24. novembrit.

title: Porošenko: loodame saada viisavabaduse enne Ukraina-ELi tippkohtumist

maintext:
«Meil on ikka veel lootus ja ma teen kõik võimaliku, et tagada Ukrainale viisavabadus,» ütles Porošenko Stockholmis pressikonverentsil pärast läbirääkimisi Rootsi peaministri Stefan Löfveniga.
Ta meenutas, et Ukraina on täitnud ELiga viisavabaduse saamiseks kõik nõuded ja Euroopa valitsused, Euroopa Komisjon ja ülemkogu on seda tunnistanud. «Tänase päeva seisuga on tõepoolest küsimusi, mis ei ole mitte mingil viisil seotud Ukrainaga. Näiteks viisavaba režiimi peatamise mehhanism,» ütles Porošenko.
Ta ütles, et praegu on vaja Euroopa Parlamendi otsust. «Euroopa Parlamendi suuremate rühmade juhid on öelnud, et toetavad Ukraina viisavabadust ja praegu tuleb lihtsalt leida vormel, mis võimaldab seda edenemist näidata. Soovitav see oleks ja ma väga loodan, et see toimub enne EL-Ukraina tippkohtumist,» ütles president.


description: Lääne-Austraalias pääses ainult vigastustega taanlasest seljakotiturist, kes kukkus kogemata otsa magavale krokodillile.

title: Taanlane kukkus Austraalias kogemata krokodillile otsa

maintext:
27-aastane Johnny Blonde rääkis, et avastas üleeile Kukunurra järves tukkuva mageveekrokodilli ning valmistus kaldal võtma sisse asendit, et looma pildistada. Äkitselt kaotas ta tasakaalu.
«Mäletan, et järgmise asjana libisesin kaldast alla, rullusin ümber ja maandusin otse krokodillile otsa,» jutustab taanlane. «Ta sai mind üsna heasse haardesse ja sakutas mind natuke.» Blonde lisas, et kuigi ta tundis oma käes natuke valu, ei pannud ta seda šokiseisundis eriti tähele.
Algselt läks Blonde tagasi haagiselamute parklasse, kus ta peatus koos oma tüdruksõbraga. Et aga haav jätkas veritsemist, suundus ta varsti haiglasse. Ta meenutab: esimene mõte veest välja saades oli kartus, et tüdruksõber peab teda rumalaks.
Sama tunnistas Blonde kohalikule meediale ise. «Süüdi oli see, et ma olin rumal. Kui keegi põrutaks mu vastu keset ööd, oleksin ka ise vihane,» rääkis ta.
Haiglas raviti Blonde`il sügavaid käehaavu.


description: Interpoli iga-aastasel peaassambleel valiti ühenduse presidendiks Hiina avaliku julgeoleku aseminister Meng Hongwei.

title: Interpoli presidendiks valiti esmakordselt Hiina ametnik

maintext:
Tegemist on esimese korraga, kui ametit täidab Hiina ametnik, teatas riiklik uudisteagentuur Xinhua. Ta vahetab välja prantslase Mireille Ballestrazzi.
Otsus võib kujuneda vastuoluliseks, sest Hiina üritab üle maailma kätte saada välismaal elavaid väidetavaid majanduskurjategijaid ning nende seas on kunagisi riigiametnikke, kes on Hiina presidendi Xi Jinpingi korruptsioonivastase kampaania sihikul.
Peking otsib presidendi kampaaniale rahvusvahelist toetust. Programmi raames on kinni peetud hulgaliselt Hiinast põgenenuid. Samm on vastuoluline ka seetõttu, et mõnede riikide teatel tegutsevad Hiina korrakaitseametnikud nende pinnal ilma kohalike võimude heakskiiduta.
Interpol on rahvusvaheline organisatsioon, mis ühendab omavahel ameti 190 liikmesriigi korrakaitseametkondi. Interpolil pole omi kinnipidamisõigusega agente. Ameti peakorter asub Prantsusmaal.Tegemist on esimese korraga, kui ametit täidab Hiina ametnik, teatas riiklik uudisteagentuur Xinhua. Ta vahetab välja prantslase Mireille Ballestrazzi.
Otsus võib kujuneda vastuoluliseks, sest Hiina üritab üle maailma kätte saada välismaal elavaid väidetavaid majanduskurjategijaid ning nende seas on kunagisi riigiametnikke, kes on Hiina presidendi Xi Jinpingi korruptsioonivastase kampaania sihikul.
Peking otsib presidendi kampaaniale rahvusvahelist toetust. Programmi raames on kinni peetud hulgaliselt Hiinast põgenenuid. Samm on vastuoluline ka seetõttu, et mõnede riikide teatel tegutsevad Hiina korrakaitseametnikud nende pinnal ilma kohalike võimude heakskiiduta.
Interpol on rahvusvaheline organisatsioon, mis ühendab omavahel ameti 190 liikmesriigi korrakaitseametkondi. Interpolil pole omi kinnipidamisõigusega agente. Ameti peakorter asub Prantsusmaal.


description: Soomes hukkus täna varahommikul tõsises liiklusõnnetuses kolm ja sai üliraskelt vigastada üks inimene, teatas politsei.

title: Soomes hukkus rängas liiklusõnnetuses kolm inimest


description: Jaapanis Fukuoka linnas neelas hiiglaslik auk viierealise tänava, vahendab BBC.

title: Video: Hiiglaslik auk neelas Jaapanis tänava

maintext:
Vajumine algas kohaliku aja järgi täna kell 05:00 Hakata jaama lähedal ühes Jaapani suurimas linnas metroojaama lähedal.
Protsess algas kahe väiksema augu tekkimisega, kuni nad lõpuks kokku kukkusid ja moodustasid ühe hiiglasliku ava, mille läbimõõt on umbes 30 meetrit.
Teateid vigastatutest ei ole, kuid pinnase vajumine on häirinud piirkonnas elektri-, vee-, gaasi- ja transpordiühendust.
Linnavõimude teatel võib augu tekkimine olla seotud lähedalasuva metrooliini ehitusega.


description: Vene välisministeerium ootab Ameerika Ühendriikidelt ametlikku vastust meedias levivate teadete kohta sõjaväehäkkerite tungimisest Vene telekommunikatsiooni- ja elektrivõrkudesse, ütles täna ministeeriumi pressiesindaja.

title: Moskva ootab Washingtonilt küberrünnakute asjus vastuseid

maintext:
«Seoses ajakirjanduse hiljutiste teadetega Ameerika sõjaväehäkkerite imbumisest Vene telekommunikatsiooni- ja elektrivõrkudesse ning Kremli juhtimissüsteemidesse ootame me USA valitsuse struktuuridelt – sealhulgas Valgelt Majalt ja välisministeeriumilt – vastust koos õigusliku hinnanguga sellele informatsioonile,» ütles välisministeeriumi presiesindaja Maria Zahharova.
«Ameerika administratsiooni ametliku vastuse puudumine vihjab riikliku küberterrorismi olemasolule USAs ja kui Ameerika meedias edastatud ähvardused tehakse teoks, on Moskval täielik õigus Washingtonile selle kohta pretensioon esitada,» lisas ta.


description: Täna hommikul kella kaheksa ajal võeti vahi alla Kataloonia Berga linna meer Montse Venturós. Põhjuseks kahtlustus, et ta rikkus valimisseadust ehk lasi valimispäevil linnavalitsuse hoonel rippuda iseseisvuslaste lipul.

title: Kataloonia linnapea võeti iseseisvuslipu eest vahi alla

maintext:
Täna hommikul Venturósi koju saabunud politsei viis ta kõigepealt jaoskonda, et meer sealt edasi kohtuniku ette toimetada. Teda süüdistatakse selles, et ta ei võtnud tähega iseseisvuslippu ehk esteladat linnavalitsuselt maha mullu 27. septembril peetud Kataloonia piirkondlike valimiste ja mullu 20. detsembril peetud Hispaania parlamendivalimiste ajal.
Venturós on kaks korda, tänavu 5. aprillil ja 17. oktoobril, keeldunud ise kohtusse tulemast, kirjutas Kataloonia infoagentuur CNA.
Kataloonia valitsuse kõneisiku Neus Munté sõnul on nemad Venturósi ja kõigi teiste katalaani poliitikute ja ametnike poolel, kes seisavad silmitsi Hispaania Rahvaerakonna valitsuse tagakiusamisega.
Venturós kuulub vasakpoolsesse CUPi parteisse. See erakond on üks neist, kes pooldab Kataloonia eraldumist Hispaaniast. «Me saame vabaks. Nemad tahavad meid distsiplineerida ja alistada. Aga meie tahame olla vabad. Nemad tahavad meid kinni pidada. Aga meie saame vabaks,» teatas tema oma erakonna esindaja. «Me oleme kõik Venturósid,» lisas CUPi esindaja.
CUP kutsus rahvast meeri toetuseks meelt avaldama Berga kohtumaja ees. Täna õhtul peaks suurem protest aset leidma ka piirkonna pealinnas Barcelonas. Tuleva nädala pühapäeval peaks Barcelonas aset leidma veel suurem ja juba varem planeeritud iseseisvusmeelsete meeleavaldus, millega avaldatakse toetust katalaani poliitikutele, keda Hispaania võimud seoses mullu nende loata peetud mitteametliku iseseisvushääletuse ja muude analoogsete asjadega vastutusele võtta plaanivad.
Berga asub Barcelonast umbes 80 kilomeetrit sisemaa poole. Seal elab 16 000 inimest.


authors: Stt Bns

description: Vene välisministeerium peab russofoobiaks Soome kaitsepolitsei teadet, et Venemaa ostab sõjaväelastele Soomes maad kokku.

title: Venemaa süüdistas Soome kaitsepolitseid russofoobias

maintext:
Soome kaitsepolitsei ütles hiljuti parlamendikomisjonile edastatud hinnangus, et välismaalaste kinnistutehingud Soomes võivad olla julgeolekuoht ning selliseid kinnistuid võidakse kriisiolukorras kasutada võõrriikide sõjaväelaste majutamiseks või transpordikoridoride sulgemiseks.
«Ausalt öeldes ma ei mõista, kuidas saab elada pideva hirmu all. See läheneb juba paranoiale,» ütles Vene välisministeeriumi kõneisik Maria Zahharova.
Ta märkis, et oma rahva hirmutamine viib lõpuks probleemideni. «Mingil hetkel saab foobiast maania,» sõnas Zahharova.
Kehtiv Soome seadusandlus ei piira hetkel välisriikide kodanikele müüdava maa hulka. Üks võimalus olukorda muuta on anda riigile õiguslik alus kriitiliste piirkondade puhul tehing tagasi lükata, teatas Soome justiitsministeerium.


description: Endine Ku Klux Klani juht David Duke rõõmustas täna oma sotsiaalmeedia kontol, et vabariiklasest Donald Trumpi valimine presidendiks oli üks kõige põnevamaid öid tema elus.

title: Endine Ku Klux Klani juht: Trumpi võit on meie võit

maintext:
Duke, kes ka ise on olnud poliitikas tegev ja püüdnud kandideerida senatisse esindama Louisiana osariiki - kuigi ebaõnnestunult - , sõnas täna, et Trumpi teel presidendiks on olulist ja suurt rolli mänginud ka tema toetajad.
«Pole põhjust kahelda, et Trumpi valituks saamisel mängisid TOHUTUT rolli ka meie inimesed!» postitas ta Twitterisse.
Ka valgete ülemvõimu kuulutava ühingu, Ku Klux Klani üks suurematest väljaannetest «Crusader» («Ristisõdalane») oli Trumpi kampaania ajal üks vähestest Ühendriikide ajalehtedest, mis avalikult vabariiklaste kandidaati toetas.


authors:
Huffington Post Pm
Afp Scanpix

description: Tulevane esileedi kavatseb jääda New Yorki, kuni tema kümneaastane poeg kooli lõpetab, kirjutab Huffington Post.

title: Melania Trump ei plaani Valgesse Majja kolida

maintext:
«Melania ja Barron on väga lähedased ja see side on kampaania jooksul ainult tugevnenud,» sõnas Trumpi meeskonnale lähedane isik New York Postile. «Kogu kampaania on Barroni jaoks olnud keeruline ja Melania loodab hoida kõik mõjud minimaalsetena.»
Hetkel pole kindel, millal Melania ja Barron Valgesse Majja kolida plaanivad, kuid Donald Trump sõnas, et see juhtub pärast poja kooli lõpetamist.
Donald Trumpi naine Melania jääb pärast presidendi ametisse vannutamist jaanuaris elama New Yorgi Trump Towerisse, et nende kümneaastane poeg Barron saaks Manhattani erakoolis õpinguid jätkata.